
va knjiga medju redovitim izdanjima 

Društva Hrvatskih Književnika nije anto- 
logija nikakva ; pregled je najmladje lirike hr- 
vatske. Pregled taj je nepotpun, bez sumnje: 
u okviru kratke informativne skice teško je 
bilo podati cjelovitu sliku pokreta, koji ne 
ima značenja jedne škole pjesničke, a isto 
bi teško bilo odredjivati mu i smjer, dok se 
za nj jedino to može kazati sa sigurnošću, 
da je još u razvoju. Ne bi to bilo ni teško to- 
liko, da se lirika u nas razvijala kao drugdje, 
i da je kritika literarna prestupila medje običnog 
diletantizma. Ali u literarnoj se kritici našoj 
ne vodjahu doslije zanimljive diskusije o pi- 
tanjima literature najraznolikijim i književne 
grupe ne iskrsavaju još uvijek u polemikama 
duhovitim, bijesnim i opasnim. Pjesničke se 
tendencije ne ukrštavahu u nas ranije: nije 
se javila raznolikost u shvatanju prave svrhe 
poezije; poezija nije doživjela nikakvu tako- 
zvanu krizu; pjesničkih teorija nije bilo i 


«nije se govorilo o tehnici stiha u anketama. 


Ne bijaše anarkije, u kojoj bi mladost siro- 
mašna novcem i uplivom, a bogata srcem i 
duhom, mogla da istupi lirskim arogancijama 
svojih teza, i nova se pjesnička umjetnost 
nije radjala u općenitom i kaotičnom juri- 
šanju slave. 

No ako i nije, kao slični pokreti tudjine, 
pokret ovaj planuo požarom u času, ako ga 
se i ne da uokviriti definicijom jednom odre- 

djenom (što mu je možda i prednost), pokret 
je ovo ipak novošću i raznolikošću ličnosti, 
koje ga čine. 

Imena Vidrić, Matoš, Domjanić i Nikolić, 
imena. čisto lirska, stoje kao lampe na ras- 
kršću dvaju naraštaja. Bez manifesta ustadoše 
proti ukočenim trivijalnostima i pedantnoj re- 
torici starih stihotvoraca stavivši sebi ciljem 
osloboditi poeziju svih spona, koje bi je mogle 
omedjiti. Osnovna nota lirika njihovih nije 
ni učena refleksija ni lažna sentimentalnost, 
pjesma im je gledanje i osjećanje i tragahu 
za novim načinima, da bi im bilo moguće 
izraziti sve lelujave finoće duše, ona sasvim 
tiha i kao pridušena stanja, te se čine da do- 
laze iza tankih zavjesa. Oni označiše pravac 
mnogima od mladjih i dadoše pobudu prvu, 
naročito Vidrić genijalnom spontanošću na- 
dahnuća i Matoš neobičnom do njega rigo- 
roznošću forme. Slava nad slavama Vidrić, 
Pjesnik zagrebačkog pejzaža i helenske ži- 
votne radosti, smatran je od mladjih i inače 
božjim pjesnikom, uzorom svih vrlina pjes- 
ničkih, a Matoš osnova prvi naš cenakulum, 
u kafani, gdje se mladi ljudi, upozoravani 
na novije francuske struje, učahu kultu pra- 
vilne forme i čista jezika. Na sreću, oni ne 
stvarahu epigona i ako ih možda ima, oni 
nijesu u ovoj knjizi: ovi se već oslobodiše 
utjecaja i svaki na svojoj vlastitoj stazi na- 
stavlja čestita njihova nastojanja. 

Novija je lirika sama iz sebe stala da iz- 
bacuje snage i razvija se posve samostalno: 
marljivo je izgradjivanje i diferenciranje novih 
elemenata osjećanja i gledanja s jedne, a 
s druge je strane traženje adekvatnog izraza 
savremenim bolovima, užicima, strastima. Pro- 
finjuje se osjećaj za jezik i ritam, kultivira se 
pravilnost stiha i strofe, sasvim se nove oblasti 
osvajaju za liriku. Plastičnost slike, čisto ras- 
položenje, sitnica kakva iz života prirode ili 
duše: to je gradivo nekima, a sloboda, slo- 
boda nada sve cilj je svima od reda. Kupe 
se u intimna cenakula i rade u smotrama 
studentskim ili književnim od jednoga broja: 
Hrvatski Djak, Mlada Hrvatska, Sutla, Gra- 
bancijaš, Stekliš. Ulaze u poznate velike re- 
vije neki i imaju već zbirke, drugi još ne publi- 
ciraše stihove svoje u knjigama i imena su 
im poznata tek izvjesnim krugovima. Nji- 
hove nadarenosti teško je ocijeniti i nije lako 
odrediti vrijednost pojedinaca medju njima i 
mada se gdjekoji ističu, sve, što bi se o njima 
dalo reći, zvoni još vrlo nejasno i možda će 
vrijeme dokazati netačnost sudjenja i nada. 
Dvojicu od njih, Janka Polića i Milana Vr- 
banića, posvetila je smrt. 

Janko Polić — sad se to smije reći — 
bio je najstrašniji pjesnik hrvatski i ujedno 
najsocijalniji, kojega smo imali. On nije štovao 
dogmu i bio je buntovnik neizlječivo. Njegova 
poezija nije bila u smislu profesoralne teorije, 

koja osjećaj mjeri toplomjerom, oblik stiha 
okretom  šestara. Njegov navalni ritam, nje- 
gova harmonija, isto tako nekorektna, ko- 
liko je bila bučna, učiniše umjetnost njegovu 
orudjem polemike. On je bio pjesnik Psovke. 
Ne laska se tu, ne miluju se živci, ne čini se, 
da plačete od nježnosti; sprda se, psuje, za- 
glušuje. Ne pjeva se tu; siluje se hartija, 
ćuška se, udara, kriči iz cijelih pluća, ga- 
lamom jednog orkestra zaglušnog ; orkestar 
je uzeo razvoj nečuven i nadvikao sve svojim 
strahovitim glasovima i čini se, da je stvoren, 
da bude izrazom groznica i zabuna vijeka 
bolesnog, koje nas proždiru. Melodijska je 
linija izgubila svoju široku vedrinu, njezine 
su kadence manje svečane, više nenadane ; 
modulacije česte, ritmovi navalni, tonalitete 
šarene; ne zna se više sricati, zaboravljena 
je umjetnost nijanse; ne bacaju se nego dva 
efekta, forte i piano, dvije boje, bijela i crna. 

Milan Vrbanić bio mu je antipod i njegov 
je talenat bio sačinjen od elemenata posve 
drugih. Čežnje i suze diskretno zatajene, tamne 
slutnje i trzaji duše od bolova ličnih i nevolje 
naroda, ideali i sumnje i sumorna očajanja 
udjoše u njegove male simbolističke strofe, 
Pune nemira i bojazljivih atmosfera. On je 
bio i umoran i bolestan i nikakvih radosti 
nije imao u životu i zato je živio kao iznad 
zemlje: ondje su se rodile priproste i tužne 
sličice njegova kraja, gdje sposobnost slikarska 

ne ostaje nimalo za lirskom emocijom. Pjesme, 
uvrštene u ovoj knjizi, jamačno su sve, što 
je on ostavio u stihovima. 

Ovako bi se u dvije, tri crte svršio nacrt 
novih lirskih nastojanja. Ali program umjet- 
nosti još uvijek nije iscrpen. Ovo su obe- 
ćanja. Na pragu u Novo ovo su tek vrata. 
Ovo je uvod. 


Ljubo Wiesner. 


< “p 


IVO ANDRIĆ 


LANJSKA PJESMA. 


Mirišu silno bijeli cvjetovi 
i pada sitna kiša proljetna, 
ja kisnem sam. 


O nitko ne zna, kako je 
teško hoditi sam i bolestan, 
bez ikog svoga, 

u zlatno proljeće. 


U srcu mome nema ljubavi, 

u srcu mom su tavni spomeni, 
davni i mučni. 

Silno mirišu bijeli cvjetovi. 
Kisnem. Bez mira, bez ljubavi 
Sam i žalostan. 

STROFE U NOĆI. 
PROLAZNOST. 


U noći zli su vjetrovi, 
u noći, kad molitve gasnu, 
tad strahom zelenih jezera 
ispuni dušu mi strasnu 


mis6. — Tako se javlja ona, 
zlokobna stara u noć kasnu 
i kroz nju svaki tužno vidi: 
smrt svoju bijelu i bezglasnu. 


TRAGEDIJA. 


U noći je gradu s bedema 
žalobna truba zatrubila, 

u noći su grijesi pjevali, 
noć je svoje grijehe ljubila ; 


dušecima krv je planula, 

— noć je svoje grijehe ljubila — 
tad sve su zvijezde potamnjele : 
junaka je žena ubila. 

TAMA, 


Ja ne znam, kuda iđu dani moji, 
ni kuda vode ove noći moje. 

Ne znam. 

Ni otkud nemar jadni 

na sve, što se željelo, 

ni magla ružna 

na sve, što se čekalo, 

ni zaborav otkud žalosni 

na sve, što se ljubilo. 

Magla. 

Tko će da mi kaže noćas, 

šta meni znače lica i stvari i spomeni 
minulih dana? 

I kuda idu ovo dani moji 

i zašto bije tavno srce moje ? 
Kuda? I zašto? 

POTONULO. 


Neki glas, miris neki i jedna: lijepa zvijezda ne 
mogu noćas da dignu iz moje dubine sve što je 

je da su mi popucali svi konci, lijepi konci, 
tanani, što vezahu mene za moje Juče. 

Ne drže konci. U dubini svojoj osjećam tegobu 
mrtvog Lane i žalost zaborava. , 

Od svih ružnih noći ovo mi dodje noć, kad za- 
boravih značenje svega. . do 

Pa ipak mutno slutim, da sve to ima drage i tužne 
veze sa onim, što je potonulo. 


I6 





non di an 


side Zar pj 


JADNI NEMIR. 


Cijelo popodne sjenka na mom licu, 
cijelo popodne izludjela zvona. 


Ispod mog prozora su prošla 

mrtvačka kola ; 

vidio sam desnu stranu lijesa 

i na njoj pisano slovima od zlata: 

75 godina stara". ' 

Poslije sam dugo mislio. 

Ipak ima izvjesni red, neki: 

jest bijedno živjeti i trudno 

čovjeku na ovoj zemlji, 

al konačno dodje svakom njegovo dobro popodne, 
kad vrijedni rodjaci il gradska općina 
isplate histeričnim zvonima za plač 

i sahrane naših stotinu laži: 

onda nam dušu — valjda — smiri Bog, 
a za tijelo se pobrine crv. 

Olovno popodne: 

i crv pod zemljom radi 

i Bog na nebu, on gradi, 


. al čovjek na zemlji strada ; 


mi zalud zidamo toranj do neba, 
mi zalud skiđamo Boga sa neba, 

mi zalud slazimo u srce zemlji, 

mi zalud gazimo crva pod zemljom, 
nas čeka stalno naše popodne 

i jauk zvona i Bog i crv. 


Cijelo popodne sjenka na mom licu, 
cijelo popodne zvone neka zvona. 

NOĆ CRVENIH ZVIJEZDA. 
Boga moli vjetar očajan. 


Odmakni, ženo, te kukavne zavjese, 
da vidimo šta nam Bog poručuje 
po svojim zvjezdama. 


Za zavjesama ruke sklopljene 

i budne svjetiljke ; netko moli 
Boga i mir nad vrele postelje. 
Žale grane vriskom, mole grane 
tišinu rumenog zlata. 


Zavjese ! Zavjese ! 





Ovamo ruke drhtave. 1 

Tornjevi igraju, oblaci luduju. 

Noć putuje, — njeni se vjetri Bogu mole, — . 

prokleto tijelo, nitko je ne će preživjeti ! | VLADIMIR CERINA 

PJEVAČI S CESTE. 


Došli mi pod prozor u prvom sumraku 
Bjehu puni praha, umorni i bliedi. 

Idu bogzna otkud ; i ta žena s njime, 
Liepa, mlada žena, valjda da ga sliedi. 


Sjeli su u vrtu, na travi, s ugodom 
Ni briga ih nije, da li tkogod živi 

U toj kući staroj. Pognuli su glave, 
Dok padaše suton, mlaki suton sivi. 


Al' kada su zviezde počele da niču 
Na nebu, visoko, sve od plavog sjaja, 
Digoše se oni. On je mandolinu 
Uzeo, da igra pjesmu svoga kraja. 


Dotle. mlada žena malu, divnu glavu 
Naslonila vjerno na njegovo rame 

I sklopila crne i sanjive oči 

Pa zapjeva glasom k6 od svile same: 


— O, mladosti moja, moj zavičaju dragi> 
Moje selo malo, moja majko stara, 
Zbogom rode, dome, ja odoh za onim, 
Za kojim mi srce već davno izgara ! 


— Mrsit ću mu kosu, ovu kosu bujnu, 
Pit ću mu i ljubit ta dva oka sjajna, 
Grlit ću, cjelivat ovo snažno tielo 

Pod tišinom dobrom neba veličajna. 


— Pa i ako bude tužnih, teških dana 

Na vjetru, na kiši, usred hladne zime — 

Proć će sve to, proć će... Ljubit ću ga žarko 
I opet bit će toplo u nevolji s njime. 

— Obujmljeni, bosi, ići ćemo napried 
U daleku stepu, i niz ceste trajne, 
Vijugave, biele, pjevat ćemo glasno 
Divnu pjesmu naše slobode beskrajne ! 


— Zbogom goro moja! Vi daleki luzi! 
Moji snovi dragi, moji snovi bieli ! 
Zbogom noći davne! I cvieće u bašti! 
Zauviek se od vas moja mladost seli ... 


Umukla je pjesma. A kada je na to 
Odjeknula silno nedaleka šuma 
Bijahu već oni izišli iz vrta 

I stupahu sami sred široka druma. 


Išli su polako, pod mjesecom svietlim 
Usred noći, tihi, i pognute glave ; 

Iz polja su pustih zrikali već popci 

I s čežnjom drhtale s neba zviezde plave. 


Dugo sam ih gledo kako sretni idu 
I sve dok se nisu izgubili s vida, 
Osjećo sam gdje se u grudima srce 
Sa nejasne čežnje prelama i kida. 


A kada je zatim, mir duboki, čudni 
Svud po zemlji tiho i nečujno pao 
Sklopio sam ruke, i tada bez sviesti, 
Boga sam za ljubav smjerno molit stao. 

JEDNO BOŽJE VEČE. 


Na prozoru. — S polja dah sutona pline, 
Dah sutona ljetnjeg s mirisima trava, 
Bujnih, divljih ruža iz parka i šume ; 

Dah sutona struji i ulazi u me 

Kao divna neka melodija plava 

Sa raspukle, stare, prašne vijoline. 


Slazi suton, slazi, jednako, polako, 

Na krovove trošne starih kuća ovi', 

Štono niemo stoje daleko od grada, 

Tu gdje pokoj vlada, tu gdje pokoj vlada. 
Mala soba moja već u mrak se ovi. 

I meni je čudno, čudno, čudno tako. 


Već i veče palo ; prozirno i meko 

Po nebu su drhtat mnoge zviezde stale 
Mnoge zviezde, zviezde, neizbrojne zviezde, 
Trepere i dršću i u beskraj jezde 

Niz pučinu plavu biserne i male, 

A grad sjajan pliva, u dolu, daleko. 


Sva je duša moja nekom slatkom boli 
Ispunjena sada s ovog rietkog časa. 

O, veliki Bože! — i Zdravo Marija 
Milosna se, snena, po zraku talasa — 
Dok se duša tiha blaženstvom umija 

I skrušeno moli, i skrušeno moli. 

SJEĆANJE. 


Išao sam gradskim ulicama dugo 

Zamišljen, sumoran, jedne kišne noći. 

Bilo mi je samom makar kuda poći, 1 
Makar kuda poći i ne željet drugo. 


Slušao sam kako sa krovova svije 
Po kamenu voda, kroz tišinu, pada ; 
Kako zvoni bolno, u toj noći kada 
Nimalo mi duša za radosti nije. 


Želio sam da bih utonuti mogo 

U maglu, u tamu, iščeznut ma kuda ; 
Da počinka nadje moja pamet luda 

I duša osamom ispaćena mnogo. 


Kočije su brojne mimoišle mene 
I sa šumom mnogi automobili, 

U njima su dame bile sve u svili 
Umotane, snene, tiše i od sjene. 


I posljednji gosti iz sjajnih kavana 
Odlažahu kući brzijem korakom, 

A ja sam očajan, sam, sa teškim mrakom: 
Dušom koja ne zna ni sreće ni dana. 


Ki 


Ostadoše gradske tad ulice same, 
Krijuć sva stradanja moje duše mlade, 
I tek noć je ona mogla da mi dade 
Ženu, od nekuda, rodjenu iz tame. 


Kao da sanjaše da ja čekam na nju 
Te podieli sa mnom onu noć i tugu, 
Prišla mi je dobra kao znanom drugu 
I dala mi radost ni od sunca manju . . 

Opet noćas, evo, sa krovova svije, 
Dok na pločnik voda, kroz tišinu, pada 
I dok zvoni bolno, u toj noći, sada, 
Kad mi duša trudna za radosti nije 


Za radosti one, što ih svatko ima, 

Ja te želim, ženo, oh, ženo izgnana, 

Te k6 ni ja ne znaš ni sreće ni dana — 
Da nas opet silna obezumi plima ! 

NOĆNI VJETROVI. 


Iz zidova crnih i mrkih zgrada 
Strava i tuga bezutješna bije ; 
Puste su ulice velikog grada, 

Po njima sablasno vjetar tek vije. 


Na nebu zvijezde ni jedne nema, 
Visoka svijetla sijaju sama, 
Vjetar na mahove odraze lama, 


Strahotno baca po gradu što driema. 


Mrtve i puste su ulice same, 
Čudno to po njima vjetrovi stenju, 
Sve dolaze nekud hladni iz tame, 
Rasiplju svietla po sivome stienju. 


A odrazi plaze i sjena niče, 

Jedna, po zidu, golema se nosi ... 
Groza me trese. Dok vjetrovi kriče 
Za mnom, ježuri mi idu po kosi. 


NA KIŠI. 


Još od ranog jutra nebo mlako, sivo, 
Nije dalo sjaja, ni malo topline ; 
Po gradu je vas dan težak umor plivo 
I sve oči mutne, lica bez vedrine. 


Padala je kiša nesnosna i hladna, 
Sa krovova tužno ciedila se voda, 
Gruba atmosfera sirova i gladna, 
Nebo bez utjehe i plavoga svoda. 


Nigdje jedne boje tople niti smijeha, 
Ništa već ta žurba bolesna i uska, 
Pa sa neba niemog, krovova i streha, 
Kiša, sitna kiša što polako pljuska. 


Sve što život čini sa pločnika goni 
Radnike u traljam i dame u svili. 

Ulice se prazne. Dok kiša romoni, 
Zemljom blatna voda protiče i mili ... 


O, još samo malo pa će i noć pasti 

I u dušu ući čežnja jedne tliče 

Olujne, bezmjerne, a tada će kljasti, 
Poći mrtve ure k počinku ko juče. 


Sutra opet tako, vječno isto snova, 

Ja ću sam da sanjam na očajnoj kiši, . 
Kisneć, bludeć, gonjen od sunčanih snova 
Ulicam bez kraja, kad su glasi tiši. 

ZA PIJANCIMA. 


Izlazim iz kuće. Ponoć trudno zvoni. 
Ne znam gdje da krenem, tek nešto u meni 
U daleku noć me negdje sama goni. 


Tri pijanca ćuteć minuše ko sjeni, 
Tri pijanca sama, i opet tišina 
Prosula se hladna kroz tamu jeseni. 


Ne znam gdje da krenem, dok kobnih milina 
Cudan glas me zove iz magle u tminu. 
Negdje mi je poći, negdje mi je poći. 


I još jedna duša naglo u noć minu... 
Sve je mirno, gluho. Strah me je te noći 
Mrzle, tudje, grobne. U njoj snovi ginu, 


Svietli snovi ginu, no glas mutne sreće | 
Sablasno doziva: negdje mi je poći 
Makar na kraj noći, baš gdje snovi ginu. 


I nit' znadem kako, noga sama kreće 
Kud su tihe pošle četri pjane sjeni, 
A dobro srce zebe zgrčeno u meni. 


(O, sijati sunce opet sutra ne će, 
Glava će mi biti i bez vina pjana 
I žalosna duša cielog božjega dana.) 


VILKO GABARIĆ 


TORANJ. 


Nad čempresova vise, 
nad krajinu sunčanu, 
k6 sanja lijep, i zloguk 
k6 sunce tužnom danu, 
visoko u vis strši 

i baca sjen u stranu. 


Sagradiše ga oci 

— ta ljeta tko bi snivo — 
i predadoše djeci, 

svedj ljubeći ga živo, 

tu dobru ljubav svoju 

i kamenje to sivo. 


A dolje pod njim humci 

— zastire sjen ih stijenja — 
i krst na putu bijeli, 

gdje bol i tuga jenja. 

Tu dobri čuvar stari 

on broji pokoljenja. 


Pa kad za noći tije 
zvon njegov kucne jače 
i svježeg oko huma | 
kad čudno kolo skače 
— taj dobri čuvar stari 
bez suza u noć plače. 

GOSPA OD ALJMAŠA. 


Tihim korakom, tihim, 
vuku se povorke duge. 
Pogled im žalost krije, 
teške gone ih tuge. 

Iz krajeva dalekih idu 
dane i noći duge. 


U srcu jadovi stari 

k6 gvoždje tište ih neko, 
usnice šapću i mole 
pobožno, blago i meko, 

da vrati se ono, oh, vrati, 
što je već tako daleko . . 


I biju se nemoćni starci 

u slabe prsi svoje 

i mršave žene, što s tugom 
već sedmeru djecu doje. 

I biju se i k crkvi stižu: 

— Pomoći treba nam Tvoje ! 


Tad im se ukaza Ona. 

— O smiluj se, aljmaška Gospe ! 
Jače se sagiblju glave 

i mutna suza se prospe 

u krilo rodilje stare. 

— O smiluj se, blažena Gospe ! 


A Ona — razumje suzu, 
kojom se moli i kaje, 

i, sveta, u zraci bijeloj, 

kroz prozore gotske što sjaje, 
vidješe, podiže ruku 

i djeci svoj blagoslov daje. - 


A drugi vidješe i to, 

kako se osmjehnu meko . .. 

— Tek trudnik, što pjesmu vam ovu 
vraća k6 uzdarje neko, 

žali nad dobom tih sanja, 

što je daleko, daleko . . . 


KORIDORI SV. VINKA. 


I. Sjene. 


“Ovi stari zidi, štono ovdje stoje 

i. pričaju priču o trim svjetovima, 
ovi stari zidi s gotskim prozorima 
trista tužnih ljeta pokornički broje 


I hladnoća ova, štono struji njima 
k6 dah onih dana, što su nekoć bili, 
čuva i taji snove, što su tu ih snili 

* stanovnici davni medju zidovima. 


Sve sjeća na nešto, što sad prošlost ima, 
Pa ipak svake noći, kada staro zvono i 
samostanskog tornja kucne plaho i bono, 
miču se blijede sjene tamnim hodnicima. 


II. Molitva. 


Sjetno plavi miris tamnjana se diže 
visoko nad glave i biele oltare 

i zidove kao od sna budi stare 

i još više gore do svodova siže. 


Pobožnost i tamjan ispunja prostore, 


molitvu i uzdah izvija iz grudi: 


molitvu, što mir i dobru vječnost žudi, 
i uzdahe, k6 prošnje što se šalju gore.. 


I jedna samo želja na srcu je svima, 
ijedna sama miso glavama vrluda: 


da valja nekud poći, ma sad bilo kuda . .. 
— To bijele duvne kleče u tamnim klecalima. 

III. Čežnja. 


Bašča i cvieće spava. Budit će se zorom. 
Tek stupovi bieli ponosno se koče, 

oko njih k6 dusi prikaze se roče: 

noć se tamna nadvi starim koridorom. 


Čuk i gospa sova javiše se ružno, 

a glas im se odbi o samotne zide, 

Mir, — a onda ču se k6 da netko ide 

i pod plahom stopom piesak škripi tužno. 


Kad se mjesec uto javi sa visine, 

vidje uz mramor-stupe, što ih majstor skleša, 
duge i biele ruke grče se put nebesa 

i vrisak sjeknu zrakom — i opet sve umine. 


IV. Romantika. 


Stara gospa Luce, što joj sijede vlasi 
i čar krinoline duga ljeta slute, 

stara gospa Luce krvi zamrznute 
pričaše nam čudno jutros na terasi. 


O brezama bielim u proljetnu zoru 
i o sastancima u priekornom satu, 

o junaku jednom i njegovom hatu 

i o plavoj ženi u gospodskom dvoru ; 


o ljubavi, biegu i o pokajanju 


medju zidovima s uspomena trista , . . 


— I starici kanu jedna suza čista 
predajuć nam djeci obiteljsku sanju. 


37 


38 


VINOGRAD. 


U žaru vinograd gori, 
loza pod teretom liega, 
rumeno lišće mrmdri 

na tri rodna mi briega. 
Grana se breskve svija — 
sutra u berbu ću i ja. 


Grozdovi puni su mlieka 

od ljubavi kasnoga ljeta . .. 
Klijet mi spremna već čeka, 
rasuta čeznu bureta. 

Još prije ranoga sunca 
kliknut ću sa tri vrhunca. 


I čut će poziv moj brda, 
jeknut će njime dolina, 
a zora će naći nas tvrda 
s mješinom mladoga vina. 
Prije no gaji se zbilide 
uz kolo ječat će dude. 


A ja ću u svietlu dana 


plesat i plakat bez stida T 
i gledat put onih strana, 
Čekat ću, u pratnji noći 


kud si mi nestala s vida. 
hoćeš li opet mi doći . 


PONOĆ. 


Ja znam te dobro, dragi stari sate, 

i mjedeni ti kucaj davno slušah: 

kroz ponoć k6 da dvanaest plače duša 
i dvanaest pustih čežnja da ih prate. 


. Ja poznajem te dobro, stari sate. 


. Bijasmo nekoć luda mala djeca, 


bez strasti i bez tisuć raznih želja, 
sa vedrim smijehom i puni. veselja 
slušasmo staro zvono kako breca. 
Bijasmo nekoć luda mala djeca. 


I mnoge naše noći otišle su 

u prošli mrak bez izreke ijedne ; 
rasipasmo dragulje mnogo vrijedne, 
a da ni sjaja ostavili nijesu. 

I mnoge naše noći otišle su. 


Mi danas znamo, što sa sobom nose 
kucaji tvoje mjedi žute i glatke, 

al ove noći odveć su nam kratke 

i sile naše slabe da prkose. 

Mi danas znamo, što sa sobom nose 


ponoćni tvoji zvuci, stari sate, 

al kazala ti hladno naprijed spješe 
i ne slušaju djecu, koja griješe, 

i samu želju izreći im krate... 
Prošlost nas kara, moj ponoćni sate. 

KOROTA. 


Balkon, — a oko njeg bršljanovi puze 
i vinova loza mrtvijeh otaca, 
uspomene drage tiho dvorom suze, 
plaho bijelim zidom jablan sjenu baca. 


Fontana pred dvorom usahla je davno 
i dubokim mirom sniva stara sala, 

a pod prozorima polegoše slavno 
posljednji komadi smrskanih pokala. 


To su bile noći!... Sad nam mira treba, 
o udovi dragi: nek se u snu vrati 

još jedamput komad proživjela neba. 
Zatvarajte vrata. Mi idemo spati. 


NA POVRATKU. 


A kad se vratih, pusto bješe sve. 
Neprijazno me staro zidje gledi, 

k6 stranac da sam, čovjek nepoznat. 
I posmieh bola na usni se ledi. 


Života pune nekoć odaje 

sad nijemo šute, a prašina dana 
u naslage se tanke skupila 

po zidovima, vrsima fontana. 


Prilazim. Pitam. Tužno bruji glas: 
»Za tihe noći, mjesec kad se krade 
kroz drvlje suho, .danomice skoro 
dolažahu pod okna gospe mlade 


sve vitezovi sjajne odore. 

A jednog dana, ili jedno veče, 
isprosiše je i odvedoše.. .? 

To ključarica dobra meni reče. 


I ja/se vratih. Pusto osta sve 

i mrko za mnom staro zidje gledi, 
jer stranac sad sam i tu nepoznat. 
A posmieh bola na usni se ledi. 

ADIEU. 


Gospodjo ! Sinoć Vas pratih 
srca puna i čista ' 


k ložnici Vašoj, gdje mojih | 


požuda smiri se trista. 
Gospodjo, sinoć Vas pratih 
srca puna i čista. 


Odaje Vaše su bajke, 
snovi njihove noći ! 
Tamo se prezire lako 
ono, što ima doći, 
“i brišu prošlosti dani 
. u crne zjenice moći. 


Pa ipak! Sinoć, kad vrata 
ložnice škrinuše sama, 

a odraz crvena svijetla 
pade mirno po Vama — 
vjerujte, mene ne taknu 
miris Vaših ciklama. 


I ja požalih tek snove 

i uspomena trista ! 
Pristojno cjelunuh ruku, 

na kojoj kamen Vam blista, 
i vratih se niza stube 
srca puna i čista. 


FRAN GALOVIĆ 

PROLJETNA PJESMA. 


Bijeli, sanjarski cvjetovi 


. U šumoru zlatnijeh pčela, 


Sunce i raskošni svjetovi 

I kristalni glasovi vrela ! 

I vrtovi, mirisa puni, 

U drhtavom, toplome zraku ... 
Gle! Cvijeće bašču nam kruni 

U dugačkom, crvenom traku |! 


Starijem stazama sadjosmo 

Do ribnjaka našega tamo! 
Klupu i jasike nadjosmo, 

Gdje sanjat i snatriti znamo . . 
I opet se vraćaju dani, 

Što dugo već bilo ih nije . . 

I sunce je veselo vani, — 

Ah, tako je bilo i prije! 


Ribnjak je miran, i gledamo 

U zrcalu likove naše, 

Skupa kraj obale sjedamo —— — 

I ruke mi čela se maše . . 

— Zar nije to proljeće došlo 

I raskošne mladosti časiP — 

Zar nije to prebrzo prošlo?! — 

Gle, srebrni moji su vlasi! ... 
* * * 

Bijeli, sanjarski cvjetovi . . 

Tišina je krajem već sjela, — 

Grimizni, čudesni svjetovi 

I umorni glasovi vrela . . 

I cvjetovi padaju, venu, 

I sunce na zapadu tone, 

I vrtovi navlače sjenu . 

Čuj! Večernji zvonovi zvone! 

*: CHILDE HAROLD. 


Gdje mi je domaja? — Vidjele je nisu 
Dugo moje oči. Njene drage gore 
Snivaju i sada sjetne razgovore 
Dubova u mirnom, orlovskome visu. 


Gdje mi je domaja? — Moji dragi svi su 
Nestali već davno. — U mom srcu gore 
Za&nosi — i oni možda umrli su? — — 


Oko mene svuda more. Pusto more. 


Nebo šuti kao davna uspomena 
Očinskoga kraja, gdje mi sunce sja, 
Gdje se: bršljan vije oko rodnog praga... 


Šuti, noćno nebo! — Zbogom, zemljo draga ! 
Gubiš se ko liepa, izginula sjena, > 
Koju nikad ne ću ugledati ja! 





PREDVEČERJE. 


Diskretno u svili tamnog budoara 
Čezne moja ljubav svietlo jarkih dana, 
Kad se vraća večer, turobna i stara. 


Negdje plaču vali pokraj sjetnih grana 
Ocvalijeh ruža. — Mi smo tako sami. — 


Lica su ti blieda, kao zaplakana. 


— Šta ćeš? Sudjeno je! — Intimno u tami 


Možda će se dići opet stare strasti, 


Možda će me opet zaniet tvoji prami? ! 

— Ne vjeruješ, je li? — Morala je pasti 

Ova ljubav naša. — Odveć liepo bješe. 

Ruže više ne će pustim vrtom cvasti. 

— Gledaj zadnje zrake, kako nam se smieše . .. 
Putovi su mrtvi, mramorni i niemi 

U aleji našeg bola... u mrak spješe... 


Slušaj, kako tužno mirišu parfemi! 

ZABORAVLJENI PERIVOJ. 


Zaspale su vode sjajem halkidona. 
Pognuto je granje. Stara villa šuti. 
Eolova harfa pjeva rasplakano 

Kao zvuci mrtvih srebrnijeh zvona, 
Bijel se nogostup borovima muti. 
Zaspalo je cvieće, zaspalo je rano. 


U tišini tamo, u dubini jela 

Ima izvir-voda. Plačuć mrku stienu 
Ruši se u bezdno tiho kao slutnja. 
Kristalna je čaša, prozirna i biela, 
Prikovana zlatnim lancem na kamenu. 
Naokolo ponoć. Sumor, mrak i šutnja. 


Čekala me ondje jedna crna dama 


S florom crne svile. Ljudi smrt je zovu. 


Pružila mi čašu vode trusovine. 
Ne vidjeh joj oči. Sakrila ih tama. 
»Evo, ispij, stranče, do dna čašu ovu!" 


Sumor, mrak i šutnja mistične daljine — — 

LUTNJA. 


Imao sam nekoć, ne sjećam se kada, 


Jednu staru knjigu, već je dugo tome. 


U njoj vidjeh čudo čarobnoga grada, 
Vile i junake, cvieće i paome, 

Zlato ljetnog polja, lugove i stada, 
Oblake i šume, vale, što se lome ; 
Snatrio sam dugo samotan u hladu 
Čekajući bliedu, nesudjenu mladu. 


Kladenac je tamo bio pored hrama, 
A kraj njega o stup oslonjeno diete. 
Kosa joj je crna. Ovdje stoji sama. 


Zvonce mrtvih zvoni. Bolni zvuci lete. 


U ruci joj lutnja, u oku joj čama, 


A na licu smiešak, blagi posmieh sjete. 


Uz to bliedo diete moje misli čase 
Slušajući lutnje neslušane glase. 

ZRCALO. 


Na dnu sive ploče tajna moć se skriva, 
Hiljadu se zraka u njoj smjelo jati. 
Sunce, noć i mrak će u njoj carevati, 
Na dnu glatke ploče žar ljepote sniva. 


Često moje čelo u tom sjaju siva 
Stakla kao gvoždjem okovano pati. 
Svaki pogled valja ovdje da se plati 
Jednim gorkim bolom, krvlju srca živa. 


Na glatkom dnu je sjen crvotočina 
I divnog neba posmijeh i cvietak 
I pakla zvuk i suza božjeg sina 


I sviju stvari kraj i vas početak. 
Sve prolazi u nekom čudu tajnom 
I govori i zbori zadnjom tajnom. 


GIAN BELLINIJEVA MADONNA. 


Od halkidona i safira 
Sagradit valja Tebi dvore, 
Pa da se njima pjesme ore 
I zlatna harfa vječno svira! 


Da zore val Ti čelo dira, 
A uzdisaji ruža dvore 
Ljepotu Tvoju, da Ti tvore 
Tek jedan priesto od zefira. 


O dopusti, da se kajem 
Kraj Tvog trona, jer Te voli 
Duša, dokle sunca traje ! 


Divna gospo, molitva je 
Ovo, što me tako boli 
I što Tebi, evo, dajem ! 

VEČER NA MORU. 


Izgubio se grad i samo uspomena 

Pred očima još gori od purpura i zlata 
I bjelokosti mliečne. A galebova jata 
Okružiše nam brod. I biela dršće pjena. 


A domala će mrak. Ukazat će se zjena 
Čuvara ove vode. Rastvorit će se vrata 
Pučine, što se budi. I ko na krilma hata 
Poletjet naš će brod. A s jedra past će sjena. 


I da onda samo plovimo bez medje, 
Pa da nema kraja, i da nema zore, 
Samo noć i pjesma, val i mjesečina ! 


I sve dalje tako. Velika tišina. 
Zviezde kao u snu svakim trenom rjedje. 
Onda ništa više. Samo muk i more! 


ZAVODNIK. 


Ljubav je moja umorna i sama 
Ko noć i tuga. Zgasio se žar 

Orgija vrelih, nestalo je plama, 
I samo čujem doziv mraka star. 


Davno me prati ovaj glas, jer nama 
To krvavoga udesa je dar ; 

Vidjelo moje crni se ko tama 

Ine vidim kraj puta sanja šar. 


U pustinji sam gledajuć daljinu 
I čekam čudo, što će možda doći 
I nevidjeno nestati i proći. 


A iskre. nebom umirući ginu, 

U ponor nekud klonulo se ruše 
Ko bolno tkanje nada moje duše. 

* 

», Gdje istok ljubi zori trepavice, 
Na strmoj hridi stoji sveti grad, 
U zlatnom hramu gori vječni kad, 
I zvone harfe, ječe zvučne žice. 


Ta pogledaj me ! Čemu spuštaš lice 
I sklapaš oči? Vjeruj! Još si mlad! 
Gospodar svemu ovom bit ćeš sad, 

Pokloni mi se samo, padni nice." 


Duh govoreći bliže k meni kroči, 
Crnine noćne polio ga sjaj, 
I šapće, mami: ,, Gledaj ! Pogledaj !'' 


Tek čujem teški odziv svojih snova, 
I nekud čudno vapi jeka ova: 
»»,Ne mogu. Ne znam. Ne vidim ti oči!" 


* 

»Još jednu riječ! Ja ću mirisom 
Saronskijeh ruža, crvenih i bielih 
Osut mučnu ljubav, što je duša želi, 
A ti se kidaš od nje snagom svom. 


I sazdat ću ti dvor u kraju tom, 
Procvasti će kao žudnje traci smjeli ; 
Carica će južna, puna strasti vrelih 
Sa svitom doći u tvoj carski dom. 


Pokloni se !'"'— Promatrao sam crnu, 
Užasnu avet, što mi život nosi, 
I slutih onaj čas, da mraka to je sin. 


Noć u mjesecu sja — ko dalek, sniežan krin, 
A moje riječi zastaju i trnu: 
,,»,Zbaci i zderi plašt, da znadem, tko si 1? 


»,Nad zvjezdama se moje carstvo stere, 
Daljina pustih ni sam ne znam broj, 

I prostorima silnim nema mjere, 
Planeta žarkih gdjeno luta roj. 


U plave ću te uzdignuti sfere, 

I bit ćeš vječan, samo budi moj, - 

Ja znadem, sumnja tvoju duše ždere, 
Ti bliediš, dršćeš, probija te znoj." 


»»» Govori, tko si: andjeo ili djavo, 
Te hvataš stope noćnih maštanja 

I skidaš ruho griesima sad mojim, - 
Zar nema, reci, nema praštanja ? 
Otidji, bježi, zgini, ja se bojim 

I ja bih tako željno jednoć spavo !“““e- 


* 


»A sada?'' — Muk. Bez riječi plašt je pao, 
Goli sjaj ljepote bliedom noći sinu 
Rastjeravši sumnju, utvare i tminu, 

I bieli kip je šutio i sjao. 


Od sreće sam i bola zaplakao 
Gledajući divnu, srebrnu daljinu, 
Kuda iskre neba umirući ginu 
I cieli život za taj čas bih dao. 


I padoh na tle ljubeći mu stope, 
Želeći narda, aloja i smirne, 
Da podam žrtvu tajni čuda toga. 


Jer dok mi suze pustu zemlju škrope, 
Znam, da tišina ove noći mirne 
Pred mojom dušom otkrila je Boga! 

KARLO HAUSLER 


JUTARNJI POHOD. 


Turkinjicu ljubim djevu, 
Ljubim svježu, bijelu grud. 
Oganj surov duh moj pali, 
Srce kida otrov ljut. 


Ja ju ljubim i ne čekam, 
Dokle zora dozori, 

Mene zovu prije zore 
Moje drage prozori. 


Ja ju ljubim od tog časa, 
Kad ju nadjoh snivajuć, 


Pa kad sniva, ja ju skrivam 


Stiha ju cjelivajuć. 


Jer ne mogu da je budim, 
Dok ne kucne zlatni sat: 
Otvorit će crne oči, 

Pa će meni cjelov dat. 


Otvorit će crne oči, 

Od sreće će suze lit, 

Sakrit će me pod jorganom, 
Pa me ne će više bit. 

ZVONCE S NEBA. 


Zvona glas, zvona glas 
Njoj i njemu zvoni! 
Čuste li, čuste li? 
Zove, zove nas! 


U cvijeću i Luna — 
Zvona, zvona glas! 
I dobra Fortuna 
Zove, zove vas! 


»»Sjedajte, sjedajte 
Uz potok, prama 
Zvjezdicam gledajte 
K nama, 0, k nama! 


»Mi čekamo dvije 

Dva srca dva 

Ljubav da slije, 

Pa ako tko zna 

Dobro da ljubi, eto mu ta 
Košara mirta i jagoda!" 


VEČERNJA MOLITVA. 


Crveni oganj gori, 


Plovi nad tamni gaj, 


Ondje nad tamnim gajem 
Krvav mu blijedi sjaj. 


Krvava luna gori, 
Zvon zvoni molbe glas 
Vodi nas u toj doli, 
Bože, zakrili nas! 


Na nebu oganj gori, 
Zvon zvoni boli glas: 
Teški nas udes mori, 
Bože, umiri nas! 


Krvava duša gori, 
Tone u valova vir. — 
Nad gajem usnula luna 
Blijedih obraza mir. 


U srcu oganj gori, 
Zvon zvoni srca glas: 
Nebo i rajski dvori, 
Čujte, o, čujte nas! 


Umorna duša moli: 
Bog si i sreće si vir. 
Daruj nam u toj doli 
Blagih obraza mir! 

REM. 


O Remu, satani, slušah nekoć priču gorde Nore, 
Muževi rijetki, izabrane žene ! 

Ako ikad ja ću o njem pričat, skritih suza more 

Nad njim ćete prolit, ljubit mene. 


Priče ljubi Rem. — I] silno ljubit il tek prezret silno 
Mogaše on nebo, ženu, pako. 
Krabulja crnih, bijelih roj, ljutica ruho svilno 

sto dirnu njega, često on je plako. 


Luzim po tišini, zorom po dolinam, 
Dok je tako jagnje, uza nj pseto 
Plahi, sretni dječak vodat znao, 
Ljubljaše on Noru strastveno i sveto. 


Crnokos. Blijed. — Rem je plač rad plača, 
Smijeh nad smijehom Rem je, tudjin mladi. 
Ljubav gorde Nore on je, vječni putnik, 

U kom skepse hrid, dok slab se gradi. 


U njemu glazba. Gdje sam takvu slušo ? 
Bučnice romon, katkad poj slavuja. 
Tužaljka, raskoš. — O ti, ti si, đušo, 

Još uz to često krik, još urlaj zlih oluja ! 

TRIUMFATOR. 


Umiru traci. — ,,Je li Vam drago? 
Dajte mi, dajte ručicu 1!" — 

Što je to ondje? — Pastirče nago 
Pokleknu, poljubi ružicu. 


Umire danak. — Za njime blagi 
Ne žale dusi. — ,,Što ćete? 

Da počnemo ples, mladiću dragi, 
Ja vidim, da Vi to hoćete". — 


»Drugo je, gospo, doba plesu. 
Čuste li svete korove? 

Neka nas priče sad ponesu 

U blijedih sanja dvorove. 


o»Čuste li dalke zvukove zvona, 
Žubor i romon česama ? 

Misterij to je, a Vi ste ona 
Ruža u Pjesmi pjesama. 


»Zlatnog li srca, duše čiste! 
Uzdah ste noćnog zefira. 
Prekrasna gospo, Miranda Vi ste 
Avonskog labuda Sekspira!"' — 


»Čujte me, Bruno! Neka ne niče 
Nemir u srcu dubokom! 

Sve će se jednom čarobne priče 
Srušit u bezdan stubokom ! 

»I ja sam nekoć ljubila sanje, 
Mrzila duše nevjerne. . 
Tko odveć ljubi, taj često žanje 
Dane i noći čemerne"'. 


Zamiru zvuci. Luna je milu 
Nagnula glavu žalobno. — 
Kad dragi dragoj usnu na krilu, 
Smješkat se stade čarobno . . 


NOKTURNO. 


Ove je noći o ponoći tihoj 


Nad mojom dušom zvijezda plakala. 


Zvijezda se smrska podno hridi 
U bezbroj sjajnih stakala. 


Ove je noći o ponoći tihoj 

Nad mojom dušom djeva plakala. 
Djeva se smrska podno hridi, 
Gdje posta plijenom šakala. 


Kakvo to bijelo golupče mrtvo 
Sniva kraj moga kreveta? 
Ti si, oj ti si, nevina žrtvo 
Ciničnih, mudrih kleveta ! 


Miljenče, ljubim ti mrtve zjene. 
Milo me gledaš, voliš me. 

Tvoja će sudba trovati mene. 
Čujem te, čujem, moliš me: 


»O mali, mali, ljubi me, dragi! 
Sjednimo u taj hlad, 

Gdje potok šimi, gdje lahor blagi 
Odnosi pečal, jad. 


»Podaj mi, dušo, otrovno cvijeće, 
Ginut ću, sve će minuti. 

Mene još sumnja muči i peče, 
Podaj mi, daj mi ginuti! 


»Milo je meni, milo je cvijeće, 
Duši mi najdraže to, 

U samu žalost kad lijeće i lijeće 
Meni da dade ga tko. 

' ZABORAVLJENI LUGOVI. 
,Spremit ću sebi cvjetove rujne, 


Da oči otrov zavole, Zaboravile švi na lijepe kuda. dane 
Da oči gasnu mutne i nujne, I nitko ne bi njih dočatat znao 
Da oči usnu ... . djavole, Svježinom jutra i mladosti rane, 


: KZ Kad djak je sretan-i kad djak je zao. 
Ljubi me! Moja te duša grli, 


Duši mi najdraže to: . ' Na putu sretoh jablane i bore, . 
U crnu tamu da hrli i hrli S njima davni čas u blagoj noći, 
Prokšeća čeđa i zlo". — Kad jednom tu smo snatrili do zore 


I našli dosta djeva u samoći, 
Ove je noći o ponoći tihoj 


Avet mi propast gukala, ša osje tih, da već dosta dugo | 
Čemu je samo s toliko tuge Porima smo bili nevjerni i grubi, 
Luna kroz okno lukala? is i jedna eno i Pi oo Podi a 


Mi smo dobri samo, kad se ljubi . . . 


Ostarjeli druzi! Svijetli čas je prošo 
Mladosti i bora i sve je naopako, 

Jer nitko od vas nije više došo 

I nitko nije za njom uz njih plako ! 

DUŠNI DAN. 


Kao gola kost iz groba 
Dan jesenski žut i blijed 
Snuždio se kao zloba, 

Grobu kroči starac sijed. 


S mnogim od nas krasna dama 
Kroči kroz taj život tašt, 
Starac sam na groblje hrama, 
Nosi svijeće, vijenac, plašt. 


On ne tuži, on ne roni 

Suza (sam na groblju tom), 
Samo glas tu neki zvoni 
Iz dubina suh i trom. 


Pokajnik i grješnik rani, 
Starac kao pognut rob 

Svijeće pali zlu, Satani, 
Vijencem kiti križ i grob. 


Na groblju nikog ne će biti, 
Kad jednom on će snivat tam, 
A tko da grob Satani kiti, 
Onom, što je umro sam? 


Zato dušni dan mu kiti 
Vijencem križ i grobni stan, 
Svijeće pali, sijede. niti 
Jesenski mu prede san. 


Smrt i sud je bliže, bliže, 
Proriče i njemu vrač. 

Starac plašt svoj skida, diže, 
Skriva lica, suze, plač . . . 


NINON. 


U noći mrtvih, u miru arkada, 

Gdje često čusmo dalek plač kaskada, 

Mi ljubljasmo se mnogo, u sjeni starog grada 
Gdje nadjosmo se tajnom djačkih serenada. 


Ninon je meni draga kao rijeka hlada, 
Što šumi gradom milim večernjih balada, 
Gdje nadjoh znance studentskoga glada 
I zlatnog druga prvih barikada. 


Ninon je meni draga kao raka njena 
U noći mrtvih, u pažnji mojih zjena. 
I morah čuti, srca kad studena ' 


Kraj žuborvode sam se sretoh s Amorom : 


»O čuj, bi ! htio šumjet takim žamorom?! 
O čuj, bi | htio postat nijemim mramorom ? 1? 

MIRTE. 


— Zalud tuj tražim Murcije gaj i lice. 
O kazuj, koga čekaš, seljanko ? 

Moj život san je: stat na sveto tlo, 
Nju tamo nać u liku Beatrice. 


— Ja boginja sam, čar sam rajske ptice, 
I radije me zovi: ,,Neznanko !' 


Jer tko god dodje, da je ne znam tko, 


Predamnom pada, ne znam Zašto, nice. 


I sluteć, da mu svoju tajnu krije 
Rob posta Dame Sanjar, pjesnik taj, 
I otkri tajnu: stih u prozi zmije. 


Ja, drug mu, vjerom nadjoh mirta gaj. 
Oh kol su draže miruć sa nizina | 
Tko da nam otme sudjenih vedrina ? 


ZVONKO MILKOVIĆ 


NEDJELJA. 


Rano već zvonjahu zvona jasnim jutarnjim mirom, 
Ustasmo sretni i vedri, i vrata raskrilismo širom. 
Gledamo povorke duge — seljaci slaze kroz polje, 
U bielom, čistom odielu humom se spuštaju dolje. 
I idu kroz zrelo klasje, i put se njihov vijuga, 

A preko zlatnoga polja leži tišina duga. 

I idu sa sviju strana, i povorke njihove biele 
Sastaju se kod tornja, gdje lipe straže i jele. 


Uz grozdove sjednimo amo, ušutimo smjerno, čas je: 
Jer misa poče u crkvi, što se bieli kroz klasje . . . 
A kad će minuti služba, podjimo blage duše 

K cesti uz jablane stare, gdje lagodno lahor puše. 
Tamo će mnogi proći, koji ujcrkvi bješe, 

Pa će nam mirno reći: daj bogidel svete meše. 

ANGELUS. 


U polju nas je opet blagi suton sreo. 

Mi sagnusmo se pobožno i krotke duše 
Sad gledamo niz brazde i niz mračni veo, 
I čekamo na pozdravljenje . . . Vjetrić puše. 


Pred nama plodna polja magle se ; u miru 
Već sagnulo se klasje i san prvi sniva. | 
Tad negdje zvono javi se i k manastiru 
Dalekom plovi preko sumračnijeh njiva, 


I zvonik njegov doziva na pozdravljenje. 
I manastirski zvon zazvoni u daljini, 
Pa tajno nosi vjeru, sveto umirenje, 
I ljulja se u blagoj, mlakoj polutmini. 


Pa dok nas talas tmine zastire i dira, 

Na podnožju se žita zvon za zvonom glasa. 
U ruci držim tiho obod svog šešira, 

I visoka nas trava skriva sve do pasa. 


Sve tiše, tiše srce kuca pa se skruši ; 

Tek moli besviesno, prisluškujući tako 
U tihoj sreći i sa radošću u duši — 

A pozdravljenje poljem zamire polako. 


I zvonovi utihnu . . . Podignusmo glave, 
Al nitko niti rieči od sreće ne reče ; 

A kada prodje stari orač preko trave, 

On smieši nam se pa nam šane : dobar veče. 


TIJELOVO. 


Ispred crkve sviet u metežima vrvi 
I već bruje zvona s tornja što se blista — 
Onda mežnar izadje iz crkve prvi, 
Podižući dugi krst od srebra čista. 


Za njim sliede redom djeca u bjelini 
Spuštajući smjerne očice na ploče, 
A za djecom zvuče muklo u tišini 
Koraci ratara koji niemo kroče. 


Ispod svilnog neba što ga starci nose 
Ide dobri župnik u sjajnom ornatu, 
On još dva čuperka ima siede kose, 


Bieli pluviale sav mu je u zlatu. 


Sunčani se bliesci slievaju u slapu, 
Sa odiela žena ljeskaju se boje ; 
Starica sa strane ziba se na štapu 
Redajući krotko bliede griehe svoje. 


I dok povorka u smjernosti vijuga, 
Oblaci sa bielim sumorima liera 
Plove iznad svietlih livada i luga, 
Plove putovima vjetra preko sfera. 








VEČE. 


Mir je pao po selu... S tavnoga raskršća dolje 
Saneni romon klepke već se razabire bolje. 
Prostranim poljskim putem vraća se blago s paše, 
I vidi se pastir mračni, gdje svinutim štapom maše. 
Topot ozvanja muklo, oblak se prašine diže: 
Dobre životinje sada dolaze k nama bliže, 

A duge njihove glave s izrazom blaga mira 

Njišu se posve lako, i skrivaju često pastira . . . 
Onda kraj prvih kuća što jedva vire iz tame, 

Dvie krave skrenu od stada, i udju u dvorište same. 
I pred samotnim pragom podignu teške glave, 

Pa se dozivom dugim iz mraka svojima jave. 


RANI RAD. 


Po breziku slabom listići su mladi, 
Jutarnje se sunce slieva preko. trave. 
Vrtlar je u vrtu i zumbule plave 

Po rondou jednom zamišljeno sadi. 


On je sagnut. Sunce dršće mu u bradi. 
Katkad prstom lako dirne hitre mrave, 
A blag mu je pogled, pun je sreće prave, 


Kad kraj grma vidi, gdje krt rov svoj gradi. 


Teče vrieme... Često ptičica se javi. 
Starac lulu puši i u maglu laku 
Bieli dim se skuplja ginući u zraku. 


Dotle jedan krug već zumbula se plavi ... 


Sav je vrt u suncu. A krt radi s marom, 
Ruje, ruje tiho, zajedno s vrtlarom. 

PONTE VECCHIO. 


Sa tri smjela luka kamen most taj stari 
Previ se nad Arnom ; ovdje su zlatari, 
Te: iz renesanse drže još dućane 
Praveć medaljone i fine filigrane. 

I kraj njina tanka zlata i mozaika 
Struji šaren metež bučnih prolaznika. 
Domaći, vojnici, sila stranih ljudi ; 
Diete jedno dva tri karanfila nudi ; 
Kola, omnibusi s crvenom reklamom — 


A slap sunca blista talasastim plamom ... 


Sve je ovdje blizu: Pitti i Uffizi ; 

I tu je Firenca u najdražoj slici. 

A u veče, kad u rieci punoj boja 
Vijugava svietla pale se bez broja, 
Stari Most prebacuje u gordom luku 
Preko tihe vode tisućglasnu buku, 

I prisluškuje, gdje po njemu se žure 
Kola s dva kotača u ulice već škure, 
Pa sve dalje topću mirom noći ljetne 
U brežuljke i u vinograde sretne. 


STJEPAN PARMAČEVIĆ 


ZAPJEVO JE MAJ NA GRANI... 


Zapjevo je maj na grani, 
a uz srce srce bije 

čeznuć čas još nekušani, 
da se splinu duše dvije. 


I maj pjeva — večer sneni 
mnogi tajni cjelov krije — 
demon ide nežudjeni, 

da otruje duše dvije... 

PJESMA O VIJENCU. 


I — ovaj je vijenac sven6: 
e, kad ništa vječno nije, 

ni nevinost, niti: ljubav 

od srdaca vilinskijeh, 

što je ludi časak krend4. 


Ja plakat ću za njim, ili 
tepavim ga riječma zvati 
da saznadem, tko mu otac, 
draga tko mu mati, 

te mi srce za njim cvili. 


Al plakat ću uzaludno, 
jer što vene brzo gnjije. 
»Zašto nije vječit vijenac 
od latica mekanijeh ?'' 
Angjela ću pitat trudno. 


On sklonit će glavu meku ; 


sve što znade ne smije reći — 


tek ću vidjčt, kako suze 
ne prestaju nikad teći 
od početka što mu teku. 





POZA. 


Na mirnoj grani ptice pozaspale 
ko vruće želje jednom ispunjene, 

a tiho noćne šuljaju se sjene 

i mrtvo idu, ko da nekog žale 

i idu, idu krokom polaganim 

bez riječi jedne, mjestima profanim. 


Miriše maj — pod jasminovom granom 
leš topli leži, leš samoubice, 

a nad njim ceri ludjačko se lice 

sa kosom plavom i razbarušanom 

i blijedo sluša: zar na pogreb zvoni 

il sjena čuje korak monotoni?... 

CINIZAM. 


Mrtva je nada — a dalek je put 
u kraje, gdje ću poginut... 


Pomriješe dragi rodjaci duše — 
i nemam suza, da nade ih suše... 


Bijeda me zove i pogled plah — | 


ija na sve to ne zaplakah... 


Sve sam to gledo ko igru lijepu 


sa smijehom na usni i s rukom u džepu. 


NOĆ. 


Zrak 
vlažan. Poput plašta 
tu je i priča svašta 
mrak, 


Tih 
kucaj srca sklada 
pun žalosti i jada 
stih. 


Lik 

lune sjaje čedan. 
Mirno. Samo jedan 
krik... 

SENTIMENTALNOST. 


Naši puti 
daleki su. 
Ogrnuti 
noću svi su. 


Treba poći 
dalje, dalje 
kroz mrak noći, 
kud nas šalje 


srce budno, 
duša puna... 
— Tako čudno 
sjaje luna: 


Ja blijedim 
jednim bolom, 
Tebe gledim 
aureolom 


ovjenčanu 
dragom, svetom, 
zaplakanu 


nad djetetom... 


Mi smo sami, 
naši puti 
bolom, čami 
ogrnuti... 


HAMLET. 
(Šesti čin. 


Reče znani nauk glumcima i — pljesak. 
Uli u tekst Hamletova monologa 
mnogo čara duha ; u njeg ko u boga 
gledaše očiju blijesak. 


Onda bješe dobar — pravo kako treba 
hineć ludost svoju. Recezentska pera 
svake misli i političkoga smjera 

sjutra će ga dignut, zna se već, do neba, 


Do suza se ganu cijelo gledalište, 
posljednju kad reče: ,,Ostaje još šutnja 
vječita." A teška u srca udje smutnja. 
Djevica si svaka suzno oko stište. 


Žale nesretnoga Hamleta i zbore: 
Krasan glumac je, eteričan i živi 
kao cvijet i trava na božijoj njivi 
angjeli ga sami darovima dvore. 


Ali poslije, oko dvanaest noćnih ura, 
našle bi ga ružna, kako teško lakom 
pojede nekolko bifteka s češnjakom, 
kako oko njega jato blatnih cura 


besramno se ceri. A on strašću grijan 
cjeluje ih, ko da koji časak prije 

ne žudjaše usne blijede Ofelije. 
»Krasan je, eteričan'' i — pijan... 

POD VEČER. M 


Za danas sam gotov — svršio sam zvanje 
i idem svojoj curi, 

da započnem s njome toplo milovanje, 

da krvca hrlo žilama projuri. 


E, i ja sam takav ko sva ljudska čeda 
i narod. birokrata — 
Ja radim, a na mene stroga zuri bijeda, ; 
da me jeza hvata, 


I kad znoj pocuri — umoran se hvatam 
koje svijetle misli, uspomene ili 

sav prokunem svijet, te mu sudbu gatam 
jadnu, neka i on ispod trha cvili... 


—# 


A onda se smijem: ludo nastojanje ! 
Uzrujana krvca žilama projuri — 

za danas sam gotov — svršio sam zvanje — 
i idem svojoj curi... 


ža 

ERCSI. 


Još jedna slaba generacija, 

što sluti smrt života narodnjeg, 

i kratki časak, pa je naš tad stijeg 
i ovdje ništa. Diplomacija 


i hladni račun: jedna nacija 
ko jedan čovjek propada. A brijeg 
žalostiv mrmilja, ne čuje se s njeg 
ni naša riječ ni njena gracija. 


U nježnoj kretnji gine nečujnoj 
ko rascviljena eterska Tatjana 
i Julija i dah Dezdčmone. 





U ovoj crnoj noći olujnoj 
zar mrmori tko radosno: ,,Hosana", 
da svlada našeg roda demone ?. 


Ne — Dunav šumi, a u tome šumu 

ko srebro gine meka ikavština, 

i mre bez geste — to joj je sudbina 
na širnoj pusti, madžarskome drumu... 

ŽALOSNA PJESMA. 


Čemu ovaj mir što umara i leži 
kao teški teret, mlaka atmosfera 
na tjemenu našem, i ne da da svježi 
povjetarac mrke oblačine stjera ? 


Kud je ona vatra i oduševljenje 

iza prvih zraka pobjeda i snage? 

Što su danas duše sve praznije i ljenje, 
bez poleta i vjere i pametne, bajage ? 


Nije svet naš umor, blagoslovljen nije, 
nije zadovoljstvo dovršena rada. 
On je pusta patnja štono, poput zmije, 
izjeda živote tolikih hiljada... 


Naš je umor očaj s raja promašena: 
što ga naše doba u mir otmjen skriva, 
od raja nam osta samo uspomena 

i turobna, siva, tamna perspektiva... 


«kine. s 

KIP DOMOVINE. 
(1911.—1912.) 


U ovoj zemlji mrtvih kapitala 
i mrtva stida, pognutijeh šija ; 
u zemlji, kojom tako bujno klija 
plod zločinački posijanih zala ; 


u ovoj zemlji traženih kretena, 
u zemlji mračnih tamnica i jada, 
u kojoj ne bje nikada no sada 
veselja manje, tužnijih vremena ; 


u ovoj zemlji razaranih nada, 

u zemlji mnogih rodoljubnih riječi, 
gdje mjesto pravde ostruga još zveči, 
gdje istina po zakonima strada — 


Zar ima ovdje štogod, da se voli, 

u ovom raspu snage i poštenja, 

pod pepelom tim ima IP štogod vrijenja, 
rad čega vrijedi živjet uz sve boli? 


Ja ne volim te Hrvatske, što vide 
sad oči naše, što je zablaćena 

ko najgora i izgubljena žena... 
Ja volim onu Hrvatsku, što ide, 


što tek je stvorit treba iz nas samih, 
što ne će biti kukavica sinja ; 

ja volim iskru, koja skrito tinja, 

da današnju nam njeni spale plami. 


To volim u toj zemlji paradoksa, 
gdje voljet treba ono, čega nema, 
a mrzit, čega siti smo posvema... 

PATETIČKA PJESMA. 


Kud su oni dani veliki i jaki, 

što života snažnu nošahu nam struju? 
Sitni ljudi idu, smalaksali, mlaki, 
bojeći se gledat oblak i oluju. 


Kud su prošli časi naših Prometeja, 

u grudma sa vatrom besmrtnih bogova ? 
Danas je u modi spleen, tiha aleja, 

i košara puna ,,razbitijeh snova''. 


Što, zar nema više divljeg ogorčenja ? 
Zar ne peče više otvorena rana? 


Dosta nam je, zar, tek buka javnog mnijenja, 


prazan život pust i puna tek kavana? 


Naše srce kuca ne ko u junaka 
Orlovića onog i onoga Relje, 

već ko onih tamo u zapećku baka, 
gdje se neprestance prazna slama melje. 


Gdje je patos snažni, majestat koturna, 
silna riječ silnog autoriteta ? 

Gdje je jedno svijetlo u vremena burna, 
da nam barem jednu radost dogoneta? 





Ništa nije vječno — ni ta mlakost nije, 
ni umornost ova, ni ova praznina, 

Onim suncem vječnim, što vjekov'ma sije, 
razradovat će se i naša sredina. 


I mi ćemo pjevat pjesmu snažnih ljudi, 
osjećat kroz žile mledenačku struju, 
spremni da čekamo razgrnutih grudi 
i munje i grome, oblak i oluju... 


JANKO POLIĆ-KAMOV 

PRELUDIJ. 


Silovat ću te, bijela hartijo, nevina hartijo ; 
ogromna je strast moja i jedva ćeš je podnijeti ; 
izmičeš se bijesu mojem i blijeda si od prepasti; 
cjelov na bljedoću svoju — moji su cjelovi crni. 


Nema zakona vrhu tebe i umrli su zakoni za me ; 
bježim ih i bijeg je moj strelovit ; 

onud sam prošao, gdje plaze pognute šije, 

gdje pseta slave orgije i lizanje je njihov blud. 


Izmičeš se, plašna košutko, i drhćeš ko prvi stid ; 
zamamna je nevinost i ludilo je njezina jeka ; 
mahnit sam, o hartijo, i srdžba mi plamsa u oku. 


Pobožan je narod i uvinuti su u njega repovi ; 
nema iskrenosti u očima i vucaranje je njegov hod ; 
njuškanje je posao njegov i bogata mu je plaća ; 
nema mi mjesta medju njima i kažnjiva je moja riječ ; 
gutam misli i zagušit će me stid. 


Stani, ljubavi moja, i poslušaj bol moju ; 

ti primaš ljudsku riječ — magare još nije razumjelo 
' čovjeka ; 

volovi vuku plug i ropstvo im donaša sijeno ; 

konjče nosi boljara i sjajna je dlaka njegova ; 

bogato se pita krmak i tečno je meso njegovo: 

vitki su zakoni i oštri i krcate su staje zobi. 

Ne izmiči se, poljubljena djevojko, nema žene za mene; 

ne daju se one za nervozne cjelove i napetu put ; 

o nema zlata u mene, ni diploma nema bez njega. 


Ljubim te, hartijo, i topla je ljubav moja ; 
topla ko moja krv i mahnita ko srdžba moja. 
Podaj mi se zauvijek — crni su cjelovi moji ; 
crni su cjelovi moji, a rumena je u njima krv. 


95 


PJESMA NAD PJESMAMA. 


Podjimo, Ciganko moja, crna ljubavi moja ; 
potamnjela“ je put tvoja i oči su tvoje crne ; 
noge su ti išarane i masna je kosa tvoja ; 

sva si crna, sva si divlja, o crna ljubavi moja. 


Ljubim krik iz očiju tvojih i ljubim krik iz grudi 
tvojih ; 

u njemu je ljubav naša i u boli se ljubi žena i bol 
radja djecu, o gola ljubavi moja. 


Velika si u slobodi i veća je ljubav naša ; 
naša je ljubav tamna ko šuma i krvava ko bo- 
žanstvo ; 
žena je moja prva od žena: crna ko noć, tajan- 
stvena ko oblak, divlja 
ko cjelov moj i prevratna ko stihovi moji. 


Naša će ljubav biti kaos: mutna i izmiješana i 
ljudi joj ne nadjoše: dolične riječi ; 

mi ćemo se cjelivati goli i topli i štipaj će biti 
krvava pjesma naša ; 

čupat ću ti kose, a ti ćeš tiskati oči svoje u dušu 

moju i bijes će biti prokleta pjesma naša; 

Svijat ćemo se ko zmija i plaziti ko iđejal —i 
: tragika će biti očajna pjesma naša ; 

zatravit će nas ljubav naša — šibat će nas strahom 
i bol će biti grozna pjesma naša ; 

šuma će biti hram naš i trava postelja naša -- 
kaos božanstvo naše, a duše naša žrtva. 


Iz kaosa će se izviti dijete, naše dijete — o neza- 
konska ženo moja i nezakonska ljubavi moja ; 
i njegovo će ime biti: nezakonsko dijete ; 
i gacati će svijetom gladno ko strast naša, prokleto 
prokleto ko pjesma naša 
i krvavo ko ljubav naša ; 

i lomit ćese kletva na nj i ne će imati medju lju- 
dima mjesta ; 

proklinjat će i oca i majku i ljubav njihovu, a 
psovku će dizati od ljudi do boga ; 

čemer će i groza drhtati, kuda prodje noga njegova, 
i ne će imati mrve suhoga kruha ; 

hvatat će ga i vezati i zločin će biti hrana njegova, ' 


Mrtav je svijet, ljubavi s i crno je u dosadi 


njegovoj ; ,. 

mrtav je narod, ljubavi moja, i sanljiva je pjesma 
njegova ; 

suluda je šutnja, ljubavi moja, a šutnja je govor 
njihov ; 


gle, pospani su i zijev im je glazba dana ; 
njihova je duša prazna ko smijeh bludrica, a smijeh 
beživotan ko slovo zakona ; 
zakoni su njihovi ko bog njihov — o, nema srca 
božanstvo njihovo ; ; 
jednolična je žrtva njihova ko dim cigara i miris 
njezin ko miris strvine ; 
nema zvijezda na nebištu njihovom i oblaci su doti : 
njihovo je sunce blijedo ko mrtvačka svijeća i zidovi 
su šuma njihova ; 
pusto je, crno, ljubavi moja, i dani su im jednaki 
ko misli ; 
nema nemira u njihovome oku i njihovo je oko ko 
oko. krmače ; 
nema bune u kretnjama njihovim i njihove su kretnje 
ko kretnje volova ; 
nema krvi u tijelu njihovom i prazna je duša njihova 
ko bog. 


Tamo ćemo baciti dijete naše, o crna ljubavi moja ; 
onuda će gacati noge njegove i bljeskati psovka 
njegova ; 


obo će drktati plamen duše njegove : misao pre- 

vrata, kretnja bune i dah srdžbe ; 

on će biti onaj, koji će buditi zaspale i uskrisivat 

mrtve ; 

i okovi će biti vjerenica njegova. 

Nezakonsko dijete naše, o nezakonska majko 

njegova — 

bezimeno ko zločin i osamljeno ko glad! . 

I klicat ćemo glasom cjelova naših i punoćom krvi 

naše: 

O bezimeni, naše si dijete! 

I naš će klik biti klik zanosa i drskosti: ogroman 
ko vječnost, strastven ko štipaji i 
zamaman ko žena u mraku šumskome. 

Podjimo, Ciganko moja, crna ljubavi moja; 

ljubit ćemo se u kaosu, a iz kaosa će nicati dijete, 

dijete krvi naše, dijete duša naših, dijete života 

našega. 


Podjimo, Ciganko moja, gola ljubavi moja; 

i rodit ćemo dijete, bezimeno dijete; 

i nadjest ćemo mu ime, najljepše ime od lijepih: 

Prevrat će biti ime njegovo, o nezakonska Maba 
naša! 

LEDENI BLUD. 


Tu ćemo umrijeti, Kitty, nemoćne su noge moje ; 
nema izlaza iz ledene šume i nema putova u tmini : 
sve je pokrito i nestalo tragova naših ; 

klonula mi ruka i mraz je pao na misao moju ; 
propast ćemo, Kitty, — pohotne su ralje smrti. 


Sjećaš se ljeta i pjesama mojih ? 
papir će da priča potomcima grijehe moje i ime će 
: moje biti kletva ; 
plakat će tebe i suza će biti Kitty; 
oskvrnuli te stihovi moji i pištefi si blud u knjizi 
mojoj. 


Prepale se oči tvoje i sledila se sapa tvoja ; 

sijeda si od studeni i usne su tvoje razderane ; 
dršće ti duša i groza je melodija njezina ; 

mrtva je atmosfera i pjesma je oblijeće tvoja, 
kratak je njezin vijek i vraća se k nama ko snijeg. 


Čuješ li riječi moje, zabludjela plahosti ? 
one su bezglasni blud i ledeno srću k tebi ; 
ruke te moje grle — oh daj mi šapat krvi. 


Gle, pomrčalo sunce i bljednuli mu traci ; 
sami smo u strahoti zimnih usta i crni se ždrijelo 
sablasti ; 


zove nas i pohotan je njezin pjev ; 


mahniti su zubi njezini i samljet će kosti naše. 


Daj mi šapat krvi — u krvi je život naš ; 

jača je ona od bjesova i oduprijet će se samrtnoj 
navali ; 

o duni i skoknimo i tisnimo se jedno u drugo ; 

pospana je krv naša — u bdijenju je spas naš. 

Gle, pao led i zamire boštvo naše ; 

nema sjaja majka moja i mrtve su usne njezine ; 

nema mlijeka sa sisa njezinih i pomrijet će djeca 
njena ; 

ledena je groza i mlaz plazi vrhu nas ; 

sledile .se riječi moje i olovne se ruše na nas. 


Gdje ti je krv, ljubavi moja? 
nokat će je moj tražiti i zub će biti ispitivalac, 
oni će biti ko oči gladi i glas pototopa. 


Gluha si za riječi moje i nijema je strast tvoja ; 
gdje ti je krv, ženo pjesama mojih i sanja mojih ? 
zamireš, dušo, i nema zvonca kod pogreba tvoga; 
sledila se krv tvoja i polomljene kosti tvoje ; 

nema toplote dah moj i mrtav je cjelov. 

Spremna su jestiva, sablasti, želim ti dobar tek, 
jedan je tanjur, Kitty, i tjelesa su naša jestivo; 


vjenčani smo, ženo, — u crijevlju nas čeka pir; 
ženidba je naša skora i prostrt je krevet naš; 
prostrt je krevet naš — i čavlima pribiše daske. 


Jedan je grob naš i preko njega nema krsta; 
jedan je lijes naš i tjelesa se naša grle; 
vlažna je zenlja — o mrtva ljubavi. 


Nema duše u kosturu našem i raspadu mesa našega; 
crvi su cjelovi naši i sagnjiše oličene daske. 


Kapaju li suze povrh groba našega i cvjeta li cvijeće ? 
miluje li nas pero pjesnika i toplota sućutne mladosti P 
hoće li prorovati naslage i probiti lijes? 

hoće li naći kosti naše i pročitati posljednji stih » 


Kratak je bio moj vijek i prerano je umrla duša; 
rana je bila smrt ko prerane moje strasti; 

iz mrtvoga groba struji krik i osudan je njegov zvuk; 
on je ko očaj s osude i plamen otpora. 

gledajte zalutali blud, gledajte strasti bitka; 
prokunite misao moju i sažgite joj krila; 
sa strvina se izvija i buntovan je njezin dah; 
mrtva se tjelesa ljube i očajan je njihov krik. 


Zbunila se majka priroda i pijana bješe kod poroda : — 
tijesan mi bijaše vijek, a velebna bješe mi duša. 


IOI 


RIDANJE JEDNE BLUDNICE. 


Vlažno je lice tvoje, o sestro mojijeh noći, 
o bokče samotnih uza: 

da li je ono cjelov, plaćeni, mamurni, teški, 
il ničim plaćena — suza?! 


Na moje pala si grudi u pjani zagrljaj plača, 
ko očaj mahnit si pala; 

u bezdani svojih grudi slušo sam rušeći povik, 
kojim si čovjeka zvala. 


A povik luto je, luto... i ridaj usne mi stresa, 
ko cijelom kriv da sam svijetu: 

Raskoljnig tako je pao pred noge bludnice Sonje 
i njenu liznuo petu! 

P. S. 


Ne pjevah oči djevojke, 
kad mlad je momak sretne : 
Ja nisam pjesnik ljubavi 
ni mirisne ni cvjetne. 


Ne pjevah prošlost naroda 
ni kraljeve ni bane: 
Ja nisam pseto biblijsko, 
što liže Jobu rane. 


Ne pjevah sreću djetinju 

i rasplodje filistra : 

Ja nisam tamjan presvijetlih 
božanstva i ministra. 


Ne pjevah suzu sućuti 

rad pijanstva starog Noja: 
Ja nisam truba tuposti 

i kršćanskih heroja. 


Ne pjevah sjetu skrofule 
kroz poklon birokrata: 
Ja nisam borac bijednika 
sa okna prvog kata. 


Naidjoh svagdje — ko na gad — 
na lice časno glupo... 

Kad glupost vrijedja ljudski stid 
i pljusko bih i lupo... 


Kad tamo — rukom po staklu 
svim svojim tresnuh bijesom : 
Promaših!... Rukom curi krv 
i staklo živim mesom... 


I kletva grdna, prostačka 
te pjesme otad piše: 
Psovača tek sam pjesnik ja 
i zasad — ništa više. 

PODNE. 


Svietlo je nebo i prozirno 
I slegla se prašina vruća ; 
Sjene okomito padaju 

Sa zidanih, bielih kuća. 


More je mirno i uljeno 

I sjajno sunce se žari ; 

Sa brodova dižu se jarboli. — 
Stari, mrtvi stražari. 


Baš sada su zvona prestala. 
Podne. Tišina bruji. 

Na zlatnom sunčanom plamenu, 
Roj muha nesnosno zuji. 


I žal je uz more osamljen, 
Po cestama nema ni stvora ; 
Daleko bliedi se dugačka 
Sjetna i šutljiva gora. 


Zar nitko ne će da smuti mir, 
Dosadni mir i tišinu? 

Tako je teško gledati 

Očima u daljinu. 


Tako je teško gledati 
Jarbole mrtve, što strše ; 
Tako je teško slušati 
Tonove sjete, što prše. 

Barem da pseta zalaju 

U dosadnom ovom selu ! 
Podne je. Zvona su prestala 
Na tornju visoku, bielu. 


Podne je. Mrtvo i spokojno 
Sumorni pogled se reda 
Vrh sjena oštrih i pravilnih 
Seoskog drvoreda. 


“> 

ZASTORI I SLIJEPA DJEVOJKA. 
(Branku Hlavaty-u.) 


U mojem dvorcu dišu sjene zastora, 
Te su pune i sunca i lune ; 
U mojem dvorcu dišu sjene zastora, 
U mojem dvorcu šute tužne strune. 


Kroz prozor katkad dune ljetno valovlje, 
Kraj kioska akacija sjetno cvate ; 
Po pustoj sali pali su mi odrazi 
Na stolcima i nemirno se zlate. 


U mojem dvorcu živi sliepa djevojka, 
I liepa je i ruke ima bicle. 

To za njom dišu nujne sjene zasora, 
Rad nje akacija cvate noći ciele. 


U mojem dvorcu dišu sjene zastora, 
U mome vrtu mirišu rezede. 

I nitko ne zna za:slijepu djevojku, 
Kad ona sluša divne noći bliede. 

TIŠINA. 
(Pokojnom bratu Milutinu.) 


Na zidu visi ura stara. 

U sobi mir. U sobi mrak. 

Tek tamo negdje, kraj ormara, 
Po podu pada žuti trak. 


Na stalku note kraj pianina. 
Sa tamnih slika odsjev drag. 
U sobi mir, I dah violina 

U naša srca lije trag. 


Tu često škripe daske poda. 
Na sagovima umor sni. 

Po sobi kanda netko hoda: 
Zar to su sretni, blagi sni? 


Sa sofe miris od parfema, 
U meki jastuk žudi san. 
U čaši suha hrizantema. 
Kroz prozor viri jorgovan. 


Na zidu visi ura stara. - 

U sobi mir. U sobi mrak. 

Tek tamo negdje, kraj ormara, 
Ne pada više žuti trak. 


POSLIJE KIŠE. 


Sa uzdignutih voda kapa krovišta, 
U plaštu žena sjela na kraj stuba, 
Pa zamišljeno gleda iz svog skrovišta 
U žežen okvir sunčanoga ruba. 


Još zemlja diše vlagom kiše prestale 
I sklopila je žena žedne prste. 

U očima joj s kišom suze nestale. 
Rasklapaju se suhe usne čvrste. 


Što čeka tude? Zašto oči prodiru 

U svježu svjetlost neba poslije kiše ? 
Zar sanja tek o jasnom onom dodiru, 
Što blaga smrt ga nosi, i ništa više? 


Tu na kraj stuba sjedi k6 vratarica, 
Te vječno pogled tajnom dvoru baca. 
Ko svetim suncem obasjana carica 
Ta žena sluša sjen, što sad koraca. 


Koraca sjen i baca čudne tragove 

I Bog zna, Bog zna, s koje ide strane. 
I sjetom bije hladne kućne pragove 

I čednost nosi, miris mlade grane. 


Još uvijek kapa voda sa vrh krovišta, 
U plaštu žena čeka na kraj stuba, 

I zanosno sad gleda iz svog skrovišta 
U zlatni okvir mrtvačkoga ruba. 


III 


TRAVANJ. 


U ravnoj crti crne strigu laste, 

Uz drvored bjelasaju se drumovi ; 
Kraj tisih voda vlažni šafran raste, : 
Put svietlog neba tonu meki humovi. 


Sred bujnog cvieća prolieću lepiri, 
Nad jablanima gavrani polietaju ; 
Za pasjim zubom žuti jaglac viri, 
Uz putove pak divlje ruže cvjetaju. 


Po mokroj zemlji slamke vuku mravi, 
U rani dan već ševe proljet pjevaju ; 
I zlaćan trak se prosuo po travi, 


Kud pčele se o svaki cviet zadievaju. ir 
Crvendać kljucka kljunom debla tvrda, | 
I poljem humke dižu marni krtovi ; 
A sunce baca blagoslove s brda “= 
Pod brdom dišu boja puni vrtovi. i 
<: 

P4 


U RANO LJETO. 


Cesta, te ide kroz polje, 
Nestaje u daljini ; 
S kuća se pjesma čuje: 
Meni se tako čini. 


Ševa se krili visoko. 
Vedro je. Tiho. Tiho. 
Trava se sjaji na suncu, 
Samo se mak zanjiho. 


Plavi, sjetni različak 
Gleda na žute vlati ; 
K njemu se sagnula zraka: 
Dobra, šutljiva mati. 


Pčele se kupe i zuje. 
Skakuće pas na cesti. 
Ima i jedna klupa: 

Putnik bi rado sjesti. 


Skakavci skaču po travi. 
Topot. Čuju se kola. 
S drvenih štala se javlja 
Teško mukanje vola. 

BOL BEZ KRAJA. 


Ispod slamnog, širokog šešira 
Plave oči dišu. Sjaju cvjetovi, 
Što su puni sunčanoga mira. 
Oštrom sjenom plahi niču kretovi. 


Ona ide. Livade se žute. 

Prošnje dana za njom čudno brzaju. 
Po travi joj tragovi se mute, 
Makovi se preplašeno trzaju. 


Kuda ide? Zašto oči plave 
Svraćaju se k nebu već osušenom ? 
Lepiri joj lieću oko glave, 


Klasje moli čežnjom tihom, skrušenom. 


Cvrčci cvrče: Ostani, ne idi! 
Poljske ptice za njom tužno gledaju. 
Nestade je. Još se šešir vidi 

I daljine ko da k njemu sjedaju. 





AUGUSTIN UJEVIĆ 


OGLEDALO. 


Hladno poput leda visi na duvaru 
Usred niema dvorca smrti i praznine. 
Kroz mrak gole sobe trenutačno sine 
Uviek budno, slično noćnome čuvaru. > 


Ne odvraća više sjajnu sliku staru : 
Raskošna gospodstva, mrtva usred tmine. 
Svemu tomu bilo sudjeno da mine 
I da podje na sud bogu gospodaru. 


Preda nj ne dolaze više tašte žene, 
Da se dive sebi, cvieću nježne puti 
I bliesku života, što plane u zjeni. 


Sve je prošlo kako slabo cvieće vene: 
Sad ogledaju se samo prazrii kuti, 
Gdje sa stravom groba pomiču se sjeni. 


Ko nestalan odraz predjela u moru, 
Kroz ogledalo se lica ljudi skližu. 
Tanani profili sve se redom nižu, 
Najljepši što ikad ugledaše zoru. 


Idu, prodju s kobi kobnom svakom stvoru, 
Nestaju u tami iz koje se dižu 

Drugi, koji u dnu postajanja gmižu 
Očekivajući svoju bielu horu. 


Dokle žive, bistro zrcalo ih gleda ; 
Kada prodju, od njih nema niti pjene, 
Niti uspomene u oku od leđa. 


Bježe u kraj laži o raju i paklu, 


Te je život samo, za ljude i žene, 
Kratak refleks svietla u bešćutnom staklu. 


EI7 


KAMPANIL, 


Mramor kampanila, što je stema Grada, 
Podignuvši bielu vitkost svoje slave . 
Do nebesa — kano čist i svečan Ave — 
Čuva stare mire plaštem blaga hlada. 


On je sam u vrieme kuge, rata i glada 
Odvjetnikom puka, kulom vjere prave ; 
Kad se molitvama zvonke bronze jave, 
Uslišat će Gospod vapaj vjerna stada. 


U srcu ga nose domaći, i samo. 
Slutnja dragog ritma mjesnog kampanila 
Podobna je čuđom ozdravit b6nika. 


Ljubav rodnog grada širi svuda, kamo 
Dopire na tihim lepetima krila 
Gabrijelski pozdrav pobožna zvonika. 


ŠTO ŠAPĆE VODOSKOK. 
I. 


U veče kada po basenu 

ne voze više ljuske djeca, 
vodoskok svoju pjesmu snenu 
ponovno s bolnim šumom jeca. 


Iz starog parka rietki ljudi 
odlaze tiho: ne će noću 
čovjek da budnom nogom budi 
san kipa, sjenu i samoću. 


A tada romon vodoskoka 
u oblaku od biela praha 
ispuni suzom oba oka 
šetača koji nema daha. 


I sanjar čuvši u tišini 
turobne rieči bolnog mlaza 
krije ih duši u dubini: 

jer to je Tajna što mu kaza. 

TI. DOBRINA ZVONA. 
A jutrom drag i draga slute Zvuk poznatih zvona cio grad razume 
magleni odraz svoj u vodi, I svak shvata čežnju, što bi reći htjela, 
pa premda njine usne šute, Pa kad tanko jekne bronza nevesela, 
oči im kažu da im godi. Zamrače se starci i sve dobre kume. 

i E 
Vodoskok voli polutame Duše mrtvih, koje preklinju i kume, 
kada se ljubav parkom šeće ' . Muzičkim vjetrićem ljube živa čela: 
i kad u dvoje vidi same : Smrt ljepota prošlih žali varoš ciela 
dragane, i u kiti cvieće. I ta žalost časa ulazi i u me. 
Ljubavni par ga dugo sluša, _ \ Ulieće u srce na krilima zvuka | 
Znači: i za njih rieč imade 1 donosi pjesme i varave duge, 
zamamnu koja srca kuša Što sjahu u oku umrloga puka. 
i budi za dan nove nade. e 
Dobra zvona nose olakšanje tuge | 

Da li razumie srce sneno ' I sa uspomenom tudjih bilih muka 
rieč perle što se mlazom skliže? Sjećaju me: sine, misli i na druge. 
Meni se čini. Jer se — eno — 





odjednom dragi stisli bliže. | 

SFINGA. 


Tko zna, otkada je, što tu ona! čuči: 
Nepomično niema od zore do zore, 
Gleda na sve muke, što ih čovjek muči, 
S okom od granita i bešćutne kore. 


Nad njom sveto zvono, čisto srebro, zvuči 


I ispunja Hristom te paganske dvore ; 
Ali zar da sluša, što sviet danas buči, 
Tko je čuo druge glasove, gdje hore? 


Preko Našeg Mora došla je sa Nila 
S pričom o Ramsesu, što bi car, kad ona 
Gledaše bogatstvo istočnih kadifa. 


Zato mračno ćuti ispod kampanila, 
Kojim vlada skromna hrišćanska Madona, 
Neodgonenuta tajna hjeroglifa. 


MANASTIR. 


Gospod ruke širi s nebeskih visina 
I blagoslov šalje na te tihe dvore, 
Gdje pobožno slave moć Oca i Sina 
Djevojački bielo odjenute švore. 


Njina čedna duša ima miris krina; 
Usne njima samo željom Boga gore: 
Ponajljepše cvieće rajskoga gjardina 
Kiti manastirske mirne koridore. 


Ali ima dana, kada napast svlada 
Te djevojke, što su željne vjerskog hlada 
Podale se glasu mističnih horala. 


I proteče strasni plamen Biedne Mare 
Žilama tjelesa, što grle oltare, 
Te probliede bolno usne od korala. 

MRTVA DOMOVINA. 


Kroz noći bez sna, kroz sne o vampirime 
Mrtve duše lete dernim mirima. 

Tu prošlost doma vide: k6 na liri 

Da netko ljubav priča kavalirima . 

S deklicama, priču o turnirima 

I gdje su pali kršni grenadiri. 


A mjesečina sja nad manastirima 
Podornim i srce u psaltirima 

Da nadje melem hoće, što ga širi 

S nebesa plavi vrač. Zar u klavirima 
Plaču mrtve note? Zar leptirima 

Na krilima crn uzdah groba piri? 

To plače kraj i plače tužno morje 
Pod mjesečevim sanjama, pod zlatima, 
Dvorovima  vilinskim pred vratima, 
Gdje začarano sniva kraljsko dvorje 


Sa snom junaka, sa dragim Penatima Ku 
U krilu borja, gdje ga skrilo gorje: 

O otaca pusto šamatorje, 

Daj ssan još nama, posljednjim Hrvatima |! x 


NAŠE VILE. 
Oli sont nos amoureuses ? 


Gdje su nama drage rajne sestre i drage, 
Marulova seja i Dubravka, gdje Cvieta ? 
Procvjetaše polja i plodan s rosne vlage 
Perivoj u cvatu pramaljeća cvjeta: 

Gdje su naše nimfe i sve čari nage 
Gizdavih ljepota, krasnije od cvieta ; 
Gdje su vaše vile, Gjivo, Šiško, Gjore, 
Vi, dva Dinka, i Tasso, pokloniče Flore ? 


Gdje su dobre djeve, biele poput krina, 
Deklice, što tješe i jačaju junake ? 
Gdje je mučenica Zrinjska Katarina, 
Književnica, duše pobožne i jake, 

Srce Amazonke, Jelena, mat sina, 
Sveta k6 regina Helena iz rake ; 
Sunčanica gdje je i Kosara, kći kralja, 
Neda i Sokolica, sjajan niz koralja? 


Nestale su kao biser rane rose, 

Banice su danas otoka za sretne ; 

Sve, što uspomenu njine slave nose 

Uklele su zaviek, ljubavnike sjetne ; 

Al nebesa plava blagi balsam rose, 

Melem nade, i blažen, tko ih jednom sretne 
Vjerujući u šarna obećanja duge, 

Tko ih nadje, Muze naše tlapnje i tuge! 


125 


OPROŠTAJ. 


Oudi usrid luche nasa mlada plafca 
Usduigla ie iidra voglna, smina i noua 
I hotechia poiti putom sfoieg ploua 
Gre pres chog uoiuode al sachonodafca. 


Budi da smo uirni chriuouirna prafca, 

Nistar magnie chtimo (chocho i semglia oua) - 

— Chi ua uersih libar mnos haruacchi schoua — 
Marulichia Marca, splitschog sachigniafca. 


V lipom iasichu, gdi ;ehia'" slaie sfoni, 
Mi dobrochiasimo garb slouuicheg greba 
I tocoi ti napis diacchi i stari. 


Sbogom, o Marule! Poiti chemo, poni 


Saiu imimo uelu sunchenoga neba: 
Chorugfa nam chiuhta ; gremo, mi puntari ! 

Oproštaj u današnjoj transkripciji: 


Ovdi usrid luke naša mlada plavca 
Uzdvigla je jidra voljna, smina i nova. 
I hoteća pojti putom svojeg plova 
Gre prez kog vojvode al zakonodavca. 


Budi da smo virni krivovirna pravca, 

Ništar manje čtimo (koko i zemlja ova) 

— Ki va versih libar množ harvacki skova — 
Marulića Marka, splitskog začinjavca. 


U lipom jaziku, gdi ,,ča'" slaje zvoni, 
Mi dobročasimo garb slovućeg greba 
I tokoj ti napis dijački i stari. 


Zbogom, o Marule! Pojti ćemo, poni 
Žaju imimo velu sunčenoga neba: 
Korugva nam ćulhta ; gremo, mi puntari ! 





Ovdje je usred luke naša mlada ladja uzdignula 
jedra slobodna, smjela i nova, i htijući otploviti 
svojim putem odlazi bez ikakva vodje ili zapo- 
vjednika. 

Ali premda smo vjernici heretičke struje, ipak štu- 
jemo kao i ova zemlja splitskoga pjesnika Marka 
Marulića, koji je napisao hrvatskih mnogo knjiga 
u stihovima. 

U lijepom jeziku, gdje sladje zvuči ,,ča'', pozdrav- 
ijamo grb slavnoga groba i, takodjer, taj natpis 
latinski i stari. ' 

Zbogom, o Marule! Poći ćemo, jer silno žedjamo 
za sunčanim nebom : naš stijeg leprša ; odlazimo, 
o mi, buntovnici ! 

SLAVA PROLAZNOSTI. 


Što je trajno i vječno, mrtvo je i mlako 
Monotonom svojom stalnošću za mene ; 

Duša voli slabi cviet, što vene i svene- 

I sve, što je liepo, i što gine lako. 


Krhka sanja, koja sama ne zna kako 
Došla je i prošla, i kratke laži njene 
Ostavljaju bolnu dragost svete sjene 
S uspomenom sjetnom, da je bilo tako. 


Najdraži nam sni su svileni metulji: 
Ustavljeni rukom gube sjaj i krila, 
Zjenica je naša taj čas za njih sliepa. 


Duginijeh boja prolazni dragulji, 


Tašti cvieci ljudskih smrtnijeh aprila 


Zbore srcu, da je lomna sanja liepa. | MILAN VRBANIC 

PJESME SRCA I OBLAKA. 
I. 


Dan se moli pred zapadom blijedim 
Zvijezdi bijeloj, drhtavoj i plahoj, 
Usred polja cvijeće pokleknulo, 
Svenut će u noći prozebloj i plavoj. 


Zemlja diše, grijesima miriše, 
Zapad gasne... mene srce boli, 
Oblak čeka svijetla mjesečevog, 
Zvijezdi plahoj dan se tiho moli. 


II. 


U predgradju polja i mirisni gaji, 
Gdje sunce iz zemlje ispaljuje strasti, 
Iz tvornica bučnih i surovih kasarni 
Slobodni ljudi tamo će pasti. 


Izgarat će tamo jedno uz drugo 
Slobodnom strasti i pobjedom dana, 
Sretni zbog grijeha i strasti i zala 
Pod oblakom sivim i šuštanjem grana. 


A sunce kad trudno med planine klone 
I sumrak i zvijezde kad srce opredu, 
A zvona iz grada kad razliju pjesme: 
Tad svaki će ljubovcu podići blijedu 


I umorne udove podić sa zemlje, 
Bogate, bujne i ljubljene grude, 
Da oćute blagoslov njezin u sebi 
I silni i sretni da ponovno žude. 


I3I. 

III. 


Mjesec se kesi, ceste se bijele, 
Miruju srebrena zrcala rijeka ; 
Krajevi pusti, krajevi goli, 
Teška vas godina nesreće čeka ! 


Cvrčci u polju zamukli gladom, 
Sove u gaju opustile mlade ; 
Poljane žute, žedjajuć dažda, 

Nitko se u vas još plugom ne dade. 


Utihla sela bolesna mirom, 

Pragovi puni su djece kretena, 
Muževi tužni opuštaju mlikom 
Ložnice znojne neplodnih žena. 


Mjesec se kesi, ceste se bijele, 
Koče se u noć crne silhuete, 
Koraci moji lome se strahom, 
Budući dani duši mi prijete... 


IV. 


Svjetlost mi zvijezda u oči pada 


Tananom trešnjom radosti beskrajne, 


I muči i kažnjiva čežnje i sanje, 


Što duša ih sprela ko maglice otajne. 


I umara srce, a mrijet se ne da, 


Dok ponos i snaga ne unište sebe.. 
S bijelih mi zvijezda mirišeš u: noć, 


S bijelih ću zvijezda čekati tebe. 


Duša je moja bezdana propast, 
Odljeskom ljubavi strgana kruto.. 
Kako ćeš u nju sići sa zvijezda, 
Da srce si plaho ne ogriješiš ljuto? 


Jer život se kida ko tanana predja. 
Zažegom plamenih grijeha i strasti... 
U tebi ja ću iskušat sebe, 
U tebi ja ću drhtat i rasti.: 


V. 


Ljubavlju zemlja plače i čezne, 
Planuli k suncu makovi strasni, 
Zlaćanim poljem žetelac kroči, 
Žetelac trudni, žetelac kasni. 


Snivaju sela, uzdasi tisi, 
Prežarka svjetlost u oči pada. 
Žetelac misli, žetelac pita: 
Jesi li, srce, ljubilo kada?“ 

PRIČE MOJIH DOMOVA. 
I. 


Dusi se u sjenu roče, 
Dva se tornja u noć koče, — 
Biju, biju ure trudne 
Mnoge noći uzaludne. 


Mnoge pjesme zamrle su, 
Mnoge usne uvele su... 

Da 1 je na nas tkogod čeko ? 
Bi |" nam bio štogod reko ? 


IL. 


Red jablana — mrtve zublje — 
U noć tone dublje, dublje, 

Med granama ciknu muklo, 
Sitnoj ptici srce puklo... 


Mrtve zublje nebu prijete, 
Mrtve ruke nebom lete... 
Moja Kinta, ja se bojim, 

S čežnjama ću plakat Tvojim ! 


III. 


Suzu i osmijeh ludijeh čežnja 
Plava Ti luna izoči pije... 

Ja ne ću Tvojih mrtvijeh oči, 
Kad plava se luna za oblak skrije. 


Da 1 Te tko čeka? Da 1 Te tko čeka 
Čekanjem slatkim, dok nevjesta dodje? 
Ja ne ću Tvojih mrtvijeh oči, 

Kad za oblak luna plakati podje. 





S pognutih vrba poljima pada 
Tjeskobna pjesma šutnji i mraku... 
Potoku na dnu vidim Te mrtvu 

U lune plahe fosfornom traku. 


IV. 


Ti si strah, a ja sam sjena krhka, 

Što priču ljubi, kad pod zvjezdam mre ; 
Na starim stazam puklo bi mi srce, 

Na stare staze vraćat nemoj me. 


Al daj da Te kunem i ljubim i molim, 
U bijele da dlane plačem Ti i zrem — 
Jer Ti si strah, pa tko zna, ne ću 1? sjutra 
Pod zvjezdama ko priča ja da mrem? 

SEOSKO JUTRO. 


Nad župom svanu danak bijeli i jasni: 


I stade vika kokoši i raca. 
U farofu još spava velečasni 
I samo mežnar svetištem koraca. 


Na tornju sunce i lasta cvrkut glasni, 
U crkvi svijeća škuro svijetlo baca, 
A crni sveci sa oltara časnih 

Kroz prozor motre grobove otaca. 


Za grobljem ide stara neka žena — 
Na glavi rubac, pod njim sijeda vlas; 
Taj molitvenik utjeha je njena, 

Ta bijela crkva dat će nekom spas: 


To moja mati želi sreću sinu 
I ranom zorom ide k Božjem Sinu. 

NA JEZERU. 


Na šumskom smo jezeru. Tiho tu je. 
Zaveslaj, dušo, ovud! Čuti, glase ! 
Ti, jeko, usni! Evo, otkrila se 
Milinom šuma cijela. Bube zuje. 


Od sunčevoga vala fine struje 

U sjeni hlada šušnu — zlato! — pa : se 
Zapljusnuvši mi čun dubinom gase 

U krivoj crti i slab se pljusak čuje. 


Ko začaran, moj čamac tiho plovi — 
Za mirno veslo zlatan val se lovi — 
I tiho srce kuca tiše, tiše. 


. . s _ k“ 
Čistine šumske planule u vatri. 
Tišina. Sjenke, Jedna ptica snatri 
Na grani, što se ponad vode njiše. 
2 


ŽALOST VEČERI. 


— Ja ljubila sam većma nego tko. 
— Zaboravi ga, kćerko. To su grijesi. 
— Aj lice moje blijedo, uvelo ! 


— Na tome svijetu nikad srećan nijesi. 


— To srce puče, tko će znati to? 
— Utaži bol, sa sobom krst ponesi. 
— O smiluj mi se, Djevo Marijo ! 
— O Oče naš, koj? jesi na nebesi! ! 


I bijele duvne brojanice broje, 
Na grudi liježe teški tamjan ekg — 
K večernji zovu zvona, zvonovi. 


O šuti, dijete! Stara priča to je 
O tuzi, kad sa sjetnog manastira 
Nad polja plove plavi tonovi... 

PRAZNA CRKVA. 
(Kiparu Hinku Juhnu.) 


Prozor, šaren kano sag 

. Zlata i ametista, 

Baca u prostor svijetao trag :' 
Sakramenat blista. 


Tamne slike, spomen drag 
Umjetničkog kista, 
Smjerno traže pogled blag 
Raspetoga Krista. 


Mutan odsjev slika tih 
Sja u svijetlom traku, 
Spava zvuk i čas je tih: K 
Tek u polumraku 

Šušne koji stari stih 

Ostavši u zraku. 


oi = 





BLAGO VEČE. 


Crven požar dana na zvoniku vitom 
Planuvši još jednom polagano gasne. 

Zrak je providan: nad poljem i nad žitom 
Sve nam stvari dodju neobično jasne. 


Sjenke krenu sa dna zlatnih perspektiva 
I sve dublje tonu humci i daljine ; 

S onih blizih šuma mirno se razliva 
San i skladan miris umorne tišine. 


Tad se usred zlata i potmula sjaja 
Javi Angelus i molitvene ure 
Skrušeno zaplove preko cijelog kraja 
Sve na tihe ceste i crvene majure. 


A kad naglo presta nad ugaslim žitom 

I zazuje tihe pjesme zrikavaca, 

Sve je tako blago i tako čudno i pri tom 
Ko da netko neznan poljima koraca, 

BIOGRAFIJE 





IVO ANDRIĆ. Najčudesniji Sarajlija: bez i 
najmanjeg turskog atavizma: nježan, bijel i bolno- 
tanko mirisave duše kao oni bijeli njegovi cvjetovi 
što zare slatku tugu njegovih ženstveno čežnjivih 
snova. Odviše bez energije, da bi pisao duge članke. 
Kratak kao prolaznost avanturističke ljubavi. Princ 
bez dvorca, paževa i princeze. Zimi se nadiše ka- 
vanskog zraka, da bi se u proljeće liječio dahovima 
razbujalih livada. Nesretan kao svi artisti. Am- 
biciozan. Osjetljiv. Ukratko: ima budućnost. 


VLADIMIR ČERINA. Na slog hrvatske tri- 
kolore složene su boje Splita, u kom se rodio. Ludi 
ga je val Revolucije gonio po Jugoslaviji i nesmi- 
renim vihorom nošen bi po po svim gradovima sju- 
trašnjega čovječanstva.  Tromjesečno je mijenjao 
obitavališta, mjesečno stanove, jer cinične gazdarice 
ne mogahu da zavole listova, koje bi od vremena 
do vremena izdavao, kao: Vihor, Vihor, Vihor i 
— Vihor! Ipak je u duši ostao pasatistom, ali to 
publika ne smije da sazna. 


VILKO GABARIĆ rodio se, kao što dolikuje 
djetetu pučkog učitelja, bez buke, na Blagovijest 
g. 1889. Pučku školu polazio je u kući. Učiteljicom 
francuskog jezika i ujedno guvernantom bijaše mu 
poznata madđemoiselle Juliette, kasnije nesretna žena 
Makovoga Keca. Gimnaziju svršava g. 1907. u Za- 
grebu, a odonda sluša pravo u Zagrebu i Pragu, 
živući naizmjence život studenta i žurnaliste. Na- 
pisao je nekoliko novela, prikaza, feljtona i uredio 
jedno godište omladinskog ,,Hrvatskog Djaka". U 
. privatnom životu kao i u svom literarnom radu nije 
megdandžija. Po dobrom računu sada mu je dva- 
desetipet godina. Neoženjen. U ovaj čas isplaćuje ' 
danak u krvi. 

FRAN GALOVIĆ. Sasvim je svejedno napokon, 
da se rodio u Peterancu i da živi u Zagrebu. Sve- 
jedno bi bilo i to, što mu je dvadeset i sedam go- 
dina, kad ne bi tako osjećao straha pred starošću 
i toga se jedinog bojao. Bibliografija i opširnija 
biografija odštampana je na posljednjoj stranici 
»Začaranog ogledala", a ima se dopuniti samo ovim : 
u «posljednjih godinu dana bio je skoro degradiran 
radi neke novele (jer on je i kadet u pričuvi 1), dobio 
je namještenje na realci, izdao ,,Četiri grada! i 
»Ispovijed" u vlastitoj nakladi, a sprema zbirku 
kajkavskih stihova. Inače je bio stalan posjetilac 
kazališta, i njegova krupna figura  simpatizirala 
je s petim redom balkona. Otkako mu sistematski 
odbiše tri drame, polazi u kazalište mjesečno jedamput, 
da ne zaboravi obličje intendantovo. Voli kadšto 
Shakespearea i novije dramatske pjesnike, gine za 
Ibsenom, Poeom i Maeterlinckom. Bio na naučnom 
putovanju u Italiji. Živi odijeljeno, u kafanu ne 
ide trošeći vrijeme na bolje i gore stvari. Radi pre- 
više, što škodi zdravlju. On je profesor. Klasični 
jezici i hrvatski. Bezazlen je, i da ga priroda nije 
stvorila ovolikim, hodao bi kao Pierrot, bijel i na- 
ličen po mjesečini. Ovako nosi na licu masku vječite 
dobre volje. Ruku drži na prsima. Najvoli boraviti 
dane u vinogradu oca svojega ne čitajući novina i 
ne pjevajući pjesama. ' ' 


KARLO HAUSLER, rodjen u gradu Nemčića 
i Markovića, ispod Kalnika. Gimnaziju svršio u Po- 
žegi, Zagrebu i Karlovcu. — Još kao gimnazijalac 
otpješačio je u Sloveniju, i tko zna, nije li već tada 
u njemu niknula ,,Sutla"', koju je pet godina kasnije. 
(1908.) pokrenuo u vezi s mladim slovenskim i hr- 
vatskim pjesnicima. Ta je smotra već nakon prvog 
broja prestala izlaziti. Saradjuje u svim književnim 
listovima. Neko je vrijeme bio odgojiteljem grofa 

Gjure  Eltza-Kempenicha, pa je kao takav. boravio 
u Eltvillu na Rajni, u Vražu u Češkoj na dvoru 
kneza Lobkowitza i u Vukovaru. Svršio je filozofiju 
u Beču, a danas je pravnik druge godine, i, naravno 
htio bi postati dobar jurista. ' 


ZVONKO MILKOVIĆ. Rodna mu kuća stoji 
u Varaždinu izmed župne crkve i samostana kapu- 
cina. Iza kuća, na dnu izoranih polja, dižu se blizi 
zagorski brežuljci i vinogradi. U tom je kraju živio, 
i uspomene ove izdao je u knjizi, koja se prodaje 
polagano, ali sigurno. Sada živi u Zagrebu. I on 
vodi dvostruki život, onaj sna i onaj kancelarije, 
i dobro znade putove, što vežu uredski stol s bi- 
jelim, okruglim stolom kavane, gdje niču svi ne- 
ostvarivi pokreti i bohemski zanosi. Nosi dugu 
kosu i velik šešir, koji mu je često kišobran. Obično 
govori kajkavski. 


STJEPAN PARMAČEVIĆ rodio se u: Ugarskoj 
(Ercsi, u stolnobiogradskoj županiji), i, dabome, 
izdao  pesimističku Liriku. Poslije toga je pjevao 
u Hrv. Djaku, .Savremeniku, Valu, Bos..Vili.i beo- 
gradskoj Zvezdi. On je najveći lirik medju mladima 
stasom, no ako baš i nije atleta, uspješno se znao 
boriti s glumcima. Njegove kazališne kronike štam- 
paju se naveliko (6000 primjeraka) u Pokretu. Mrzi 
na sve netemperamentne ljude i temperamentno 
sjedi u svojoj redakciji pišući učtive podliske. U ka- 
fanu dolazi redovito poslije ponoći, ali ljuto bi se 
prevario onaj, koji bi pomislio, da je lump. U to se 
vrijeme svršava njegova redakcijona služba. Da je 
mecena, manje bi bilo inteligentne sirotinje, jer 
on je iskusio,.što to znači ne biti servilan i ići za 
višim idealima, > ni : 

JANKO POLIČ-KAMOV. Prvi futurista u Jugo- 
slaviji ; verslibrista prije Milana Čurčina i svih drugih. 
Revolucijonar po nagonu i tradicijama ; dijete burne 
i olujne prirode. Kvarnera. U njegovoj krvi bilo je 
junačke starine predaka: ribara, mornara i uskoka. 
Izmedju Senja i Kastva, izmedju Kranjčevića i Na- 
zora, najizrazitiji predstavnik do očaja  prkosnog 
i buntovnog otadžbeničkog osjećanja: rodjen u Su- 
šaku. Ne doživjevši prevrata u svojoj domovini 


prenakrcanoj žabama“i natopljenoj močvarom, osje-. 


ćajući je na sebi i u sebi kao progonstvo, umrije 
u anarhističkoj Barceloni kao bohem i bosjak, nakon 
do ludila bjesomučnog života, u 24. godini. 


NIKOLA POLIĆ. Riječanin, starinom Hvaranin, 
adoptirani Zagrepčanin. Dobro su mu poznati svi 
putovi i sve sjenke Cmroka, Tuškanca i Zrinjevca. 
Voli svoje prijatelje, posvećuje im stihove i piše 
im duga nostalgična pisma. Neko je vrijeme obi- 
čavau stajati po bešćutnim uglovima tražeći, što je 
izgubio. Ravan, malko pognut, i elegantan uvijek, 
bez obzira na toaletu. Udes ga je bacio u kancelariju. 
Ali voli se zagledati niz kvarnersku .pučinu i za- 
boravi kadikad na službene satove. Šef će ga ot- 
pustiti. Jer — šta će mu takav čovjek? 


AUGUSTIN UJEVIĆ (autobiografija). Jedina 
data u mojem životu, koja treba zadržati, je moj 
rodjendan; ta mi se vanredna stvar desila na Svetoga 
Čirila_ 1891. (Skromno mislim, da je zbog toga 5. 
srpnja i izabran za narodni blagdan.) U Zagrebu, 
Beogradu i Parizu upisivah književnost i filozofiju ; 
u stvari je moja struka enciklopeđija, a kelnere 
uvažavam koliko profesore. Listovi koje sam po- 
kretao nijesu izašli, a zbog jednoga sam ja ušao (u 
buturnicu). Turio sam u promet mnogo. burgija i 
turpija, ali sam izdao svega jednu stvar: Hrvatsku, 

kako hoće austrofili. Sva se bibliografija o meni 
sastoji u par članaka g. Marolia i A. G. Matoša (,,Li- 
terarni fakini"), a ikonografija u Koprivama 
I9II (,,Božić grabancijaša''), gdje se nalazi moja 
najozbiljnija profession de foi u kavanskom sonetu i 
mudra rečenica: Poćudnu kritiku smatram kritikom, 
pokudnu reklamom. Spasit ću se u tvojim očima, 
čitaoče, ako ti kažem, da štampam samo slabije: 
stvari, 


MILAN VRBANIĆ. Bio je jedno vrijeme suplen- 
tom na gimnaziji karlovačkoj, ali ostavi službu, 
da bi mogao služiti idealu i živjeti kao pjesnik. Umro 
početkom 1913. u 29. godini ostavivši tek dva ciklusa 
simbolističkih pjesama: Pjesmesrcaioblaka 
i Priče mojih domova. Pjevao je sumornu 
ljepotu onoga kraja, gdje se rodio i gdje se sastaju 
rijeke Mrežnica, Korana i Kupa ; blijeda sumračja 
na poljima, što se gase ; pragove domova proletar- 
skih i tužnu ljubav radnika u šumama ; zlobne mje- 
sečine nad golotinjom kraja i sirotinjom ljudi ; i 
svoju ljubav, koja bijaše isto tako tužna i zbog 
koje je možda i poginuo. 


LJUBO WIESNER. Pravo zagrebačko dijete 
iz gornje Ilice. Nekad ministrant u samostanu sestara 
sv. Vinka Paulskog, da bi kasnije postao žurnalist 
desetog reda, dugokosa atrakcija kazališne kafane i 
strah kelnera. Zbog tehničkih neprilika nikad nije 
doputovao u inozemstvo ostajući stanovati na peri- 
ferijama rodjenoga grada. Ulicama hoda samosvijesno, 
po šumama tiho. 


ISI 


——— > 

NAPOMENA. 


Izbor pjesama složen je u ovoj zbirci u dogovoru s pjesnicima, 
Koji su po volji birali svoje pjesme i odredili im broj. Pjesme 
Janka Polića-Kamova izabrao je Vl. Čerina. 


UREDNISTVO. 

